Y Cerbyd Addas i bob math o Dir (ATV)\nDeall y materion diogelwch sy’n berthnasol i ATVs\nDeall y cyfyngiadau oedran a’r cyfreithiau sy’n ymwneud â defnyddio ATVs\nDewis y cyfarpar diogelu personol (PPEs) i’w gwisgo wrth yrru ATV\nMae beiciau cwad a Cherbydau Addas i bob math o Dir (ATVs) yn dod yn rhan o ffermio bob dydd ond, fel unrhyw beiriant arall, nid y beic cwad sy’n beryglus, ond y ffordd mae’n cael ei drin!\nFelly, cyn i chi neidio ar eich ATV a’i danio, cymerwch amser i ddod i adnabod y cerbyd, dewch i wybod beth yw eich terfynau chi a beth yw’r peryglon.\nDoes dim un achos i bob damwain ATV.\nMae llawer o ddigwyddiadau’n ymwneud â gyrwyr neu berson arall esgeulus neu ddiofal.\nMae achosion damweiniau ATV yn cynnwys gyrru tra’n feddw, gyrru’n ddiofal, tir anaddas, cerbyd yn troi drosodd; mae’r rhestr yn hir iawn.\nHefyd mae rhesymau llai amlwg yn achosi’r damweiniau hyn, fel cynnal a chadw gwael neu gario gormod o bwysau ar yr ATV. Mae ATVs sy’n cael eu defnyddio ym maes amaethyddiaeth wedi’u dylunio i gario’r un sy’n gyrru, a dim ond y person hwnnw.\nMae ATVs wedi’u dylunio i ymdopi ag amrywiaeth eang o fathau o dir, gan gynnwys llethrau serth, ond os ydyn nhw’n cael eu defnyddio’r tu allan i’r ffiniau diogel hyn, maen nhw’n gallu mynd yn ansefydlog cyn pen dim. Y prif achosion anafiadau difrifol neu angheuol sy’n gysylltiedig ag ATVs yw:\ncael eich taflu oddi ar yr ATV wrth iddo droi drosodd neu ar ôl colli rheolaeth arno;\ntaro yn erbyn strwythurau, coed, cerbydau eraill ac ati;\ncael eich caethiwo/mygu o dan beiriant sydd wedi troi drosodd;\ncerddwyr yn cael eu taro neu eu rhedeg drosodd gan ATVs.\nRheolau Gweithredu ATVs\nMae’n anghyfreithlon i ATVs gael eu gyrru ar gyfer gweithio gan blant o dan 13 oed. Hefyd mae’n anghyfreithlon i chi gario plentyn fel teithiwr.\nBydd unrhyw bwysau sy’n cael ei ychwanegu uwchben y craidd disgyrchiant (centre of gravity) yn gwneud i’r ATV fod yn llai sefydlog, e.e. cynhwysydd/peiriant cyflenwi wedi cael ei osod uwchben y rac cefn.\nTrafodwch y peryglon yn rheolaidd â’r tîm cyfan, a hyfforddwch bawb mewn dulliau gweithio diogel, a’r gweithdrefnau argyfwng.\nSicrhewch fod pawb yn cario ffôn symudol gyda nhw a rhowch y wybodaeth argyfwng a’r rhifau argyfwng perthnasol ynddyn nhw. Cadwch y ffôn symudol gyda chi.\nRhaid i blant o dan 16 oed beidio â gyrru, gweithredu neu helpu i weithredu ATVs.\nTanwydd - Os nad yw’r ATV wedi cael ei ddefnyddio ers sawl mis, dylech chi ddraenio’r tanc a’i ail-lenwi â thanwydd ffres.\nTeiars - Yn ogystal â sicrhau bod eich teiars ar y pwysedd cywir i’r tir a bod gwadn da (tread) ganddyn nhw, mae gwirio am hoelion yn y waliau ochr yn syniad da bob amser.\nBreciau - Efallai fod hyn yn amlwg, ond mae gallu stopio eich ATV yn awgrym diogelwch da. Ddylai’r padiau breciau byth fod metel wrth fetel. Gwiriwch faint mae’r pad wedi treulio/gwisgo gan fod angen 1/8 modfedd o drwch o leiaf ar gyfer diwrnod ysgafn o yrru.\nOlew - Gwiriwch lefel yr olew cyn gyrru bob tro. Bydd edrych ar yr hylif ar y drochbren (dipstick) yn gallu dweud wrthoch chi faint o olew sydd gennych chi ac a yw’n addas i’w ddefnyddio ai peidio.\nLlywio - Cofiwch edrych dros y cysylltiadau llywio â’r olwynion. Mae rodiau clymu’n gallu treulio ac os bydd un yn torri’n rhydd, gallech chi gael eich gadael ag un olwyn yn penderfynu eich ffawd.\nCarnau rheoli - Mae’n amlwg yn hanfodol eich bod yn gallu rheoli eich ATV, felly os yw’r carnau (grips) yn cwympo’n ddarnau, mynnwch rai newydd.\nGwisgwch ddillad sy’n gorchuddio eich breichiau a’ch coesau. Mae menig yn ddefnyddiol i ddiogelu eich dwylo ac mae myffiau dros y cyrn (handlebars) yn gallu cadw eich dwylo’n gynnes mewn tywydd oer er mwyn gallu rheoli’r ATV yn dda.\nGwisgwch esgidiau cadarn sy’n dod dros eich pigyrnau, e.e. bŵts neu esgidiau glaw sy’n gryf, yn cynnal eich troed ac sydd â gafael da pan fydd hi’n wlyb, a dillad llachar (maen nhw’n helpu i bobl ddod o hyd i chi o’r awyr os ydych chi’n cwympo i ffwrdd);\nMae gofyn symud y corff dipyn wrth yrru ATV felly gwnewch ychydig o ymarferion ymestyn i’ch cynhesu fel nad ydych chi’n rhoi straen ar y cyhyrau;\nGwisgwch fisor neu gogls i amddiffyn eich llygaid rhag pryfed a changhennau a gwisgwch helmed bob amser.\nStopio’n Saff - Brêc llaw ymlaen, rhowch bopeth yn niwtral, diffoddwch yr injan a thynnwch yr allweddi!\nDylech chi wisgo helmed bob amser wrth yrru ATV.\nCynlluniwch eich llwybr bob amser a gwiriwch pa mor gadarn yw’r tir.\nUn sedd = Un pen ôl. Does dim hawl gan deithwyr i deithio ar ATVs sy’n cael eu defnyddio fel cerbydau amaethyddol ysgafn.\nGyrrwch ar gyflymder diogel bob amser a dewch i wybod beth yw eich terfynau chi.


BBC - Blog Vaughan Roderick - : Gwylio'r Kremlin\nVaughan Roderick | 15:40, Dydd Iau, 26 Chwefror 2009\nDoes 'na neb yn y cynulliad sy'n fwy hoff o gymdeithasu na'r Ceidwadwyr. Maen nhw wastad yn barod am baned neu beint, i gyfnewid clecs a sibrwd sibrydion.\nNid fel 'na mae pethau heddiw. Roedd dirnad gwleidyddiaeth fewnol y Kremlin yn nyddiau Brezhnev yn hawdd o gymharu â cheisio canfod beth sy'n mynd ymlaen y tu ôl i ddrws caeedig swyddfeydd y Ceidwadwyr yn Nhŷ Hywel.\nSerch hynny mae hi'n ymddangos bod 'na dipyn o ryfel cartref yn mynd 'mlaen gyda Nick Bourne yn ceisio ail-sefydlu ei awdurdod ar ôl y tymhestloedd ei dreuliau a'r "gyfrol gyfeiliornus" ynghylch Rhodri Morgan.\nDaeth Nick o fewn y dim i golli'r arweinyddiaeth ar y pryd. Mae'n debyg mai dim ond gwyliau'r Nadolig a gwrthateb i ymosodiadau hysterig y "Western Mail" wnaeth achub ei groen. Gallai'r rheiny oedd wedi hogi eu cyllyll fod yn difaru peidio eu defnyddio heddiw.\nO'r hyn ydym yn deall fe wnaeth y mab darogan Jonathan Morgan, y ffefryn i olynu Nick, wrthod cael ei symud o fod yn llefarydd iechyd i fod yn llefarydd addysg. O ganlyniad does dim swydd ganddo fe ar hyn o bryd. Y si yw mai Andrew RT Davies yw'r llefarydd iechyd newydd.\nNid Jonathan yw'r unig aelod anhapus. Mae'n ymddangos bod Alun Cairns, Brinle Williams a William Graham hefyd yn dawel gynddeiriog. Ydych chi wedi sbotio'r patrwm? Mae'r hen griw yn cael ei siaffto a chywion 2007 yn cael eu dyrchafu. Mae Nick yn gamblo y bydd hynny'n sicrhâi cefnogaeth ambell i aelod allweddol fel Darren Millar ac Angela Burns i'w arweinyddiaeth gan adael i Jonathan i fferru yn Siberia'r meinciau cefn.\nUn cwestiwn, pam ar y ddaear y mae Brinle'n anhapus? Does bosib bod e wedi cael ei symud o'r briff amaeth? Wedi'r cyfan ar wahân i ffermio unig arbenigedd Brinle yw achosi trafferth i fodurwyr ac anghyfleustra i deithwyr. I ba swydd arall y byddai fe'n gymwys? Fe wnâi gyfrannu pum punt i "Comic Relief" pe bai'n cael ei benodi'n Llefarydd Trafnidiaeth!\n1. Am 21:32 ar 26 Chwefror 2009, ysgrifennodd Iestyn:\nWyt ti'n meddwl y bydd Nick Bourne yn llwyddiannus yn ei ymgais i sefydlogi'r sefyllfa, Vaughan? Neu ai ansad fydd ei arweinyddiaeth o hyd, gyda'i 'elynion' (a yw hynny'n air rhy gryf?) yn chwilio am gyfle i ddyrchafu rhywun cryfach i'w le?\n2. Am 14:05 ar 27 Chwefror 2009, ysgrifennodd Vaughan Roderick :\n"Game , Set & Match" i Bourne yn fy marn i!\n3. Am 21:14 ar 2 Mawrth 2009, ysgrifennodd monwynsyn:\nBourne Again felly\n4. Am 21:56 ar 3 Mawrth 2009, ysgrifennodd dewi:


Help gydag atal cenhedlu ac iechyd rhywiol\nCael help gyda dulliau atal cenhedlu ac iechyd rhywiol\nMae gan Bowys Gynllun Cerdyn Condom sy'n cael ei weinyddu gan y Gwasanaethau Ieuenctid, y Nyrsys Ysgol a sefydliadau ieuenctid eraill. Os ydych dan 25 oed ac angen cyngor arnoch ynglyn ag iechyd rhyw neu gondoms, darllenwch y wybodaeth isod.\nCondomau a Dulliau Atal Cenhedlu Brys\nPa mor effeithiol yw condoms?\nMae condoms gwryw yn effeithiol 86% - 98% o’r amser i atal beichiogrwydd, cyn belled â’u bod yn cael eu rhoi ymlaen yn gywir, eu bod o fewn eu dyddiad, bod nod barcud neu farc CE arnynt a’u bod wedi cael eu storio’n gywir, a'u bod heb rwygo. Mae iddynt fantais ychwanegol sef eu bod yn dy ddiogelu yn erbyn heintiau a drosglwyddir yn rhywiol.\nBeth ddylwn i wneud os bydd condom yn torri?\nMae dulliau atal cenhedlu brys ar gael i fenywod sydd wedi cael rhyw heb ddiogelwch. Os bydd condom yn rhwygo neu'n dod i ffwrdd, dylet gael dull atal cenhedlu brys cyn gynted ag sy'n bosibl. Mae’r rhan fwyaf o bobl yn galw dulliau atal cenhedlu brys yn bilsen bore wedyn, ond gellir ei chymryd hyd at 72 awr ar ôl cael rhyw heb ddiogelwch - er mae’n fwy effeithiol os cymerir hi’n fuan. Hyd yn oed ar ôl 72 awr mae dewisiadau eraill ar gael a allai fod yn effeithiol hyd at 5 diwrnod ar ôl cael rhyw heb ddiogelwch, felly paid â gadael i amser dy atal rhag mynd i chwilio am help.\nMae tabledi atal cenhedlu brys ar gael o’r mannau canlynol:\nFferyllwyr Stryd Fawr / Fferyllfeydd\n*Mae mathau eraill o atal cenhedlu brys ar ôl 72 awr ar gael o’r mannau hyn hefyd.\nSafleoedd Cofrestru Cerdyn-C\nMae Cerdyn-C yn caniatáu i bobl ifanc dan 25 oed i gael condoms am ddim o leoedd sy'n arddangos arwydd Cerdyn-C. Gallwch gael Cerdyn-C trwy fynd i dudalen gofrestru Cerdyn-C. Bydd y sawl sy'n rhoi'r cerdyn i chi yn dod o hyd i le distaw, preifat i gael sgwrs gyda chi am berthnasoedd, iechyd rhyw a sut i ddefnyddio condoms. Byddant yn fodlon ateb unrhyw gwestiwn sydd gennych am eich perthnasoedd neu'ch iechyd rhywiol, ac yn rhoi manylion cysylltu rhywun sy'n gallu'ch helpu. Bydd hyn yn cymryd tua 20–30 munud.\nBydd rhif unigryw ar eich Cerdyn-C. Mae hwn yn ein helpu ni i gofnodi faint o bobl ifanc sy'n defnyddio'r cynllun. Pan fyddwch wedi derbyn Cerdyn-C byddwch yn gallu cael condoms trwy ddangos eich cerdyn unrhyw le yng Nghymru sy'n arddangos arwydd Cerdyn-C.\nOs nad oes cerdyn gyda chi, neu os ydych wedi colli'r cerdyn, fyddwch chi ddim yn gallu cael unrhyw gondom nes i chi ailgofrestru neu ddod o hyd i'ch cerdyn.\nGallwch gofrestru i gael cerdyn-c (c-card) gan unrhyw nyrs ysgol neu weithiwr iechyd ym Mhowys - ewch i un o’u sesiynau taro heibio i gael rhagor o wybodaeth.\nNeu ewch i’ch clwb ieuenctid lleol i gael rhagor o wybodaeth neu i gofrestru.\nDiben Cynllun Cerdyn-C yw :\nCynnig cyngor iechyd rhyw\nDarparu gwybodaeth am berthnasoedd â pharch a rhyw mwy diogel\nCynnig cyngor a chondoms os oes angen\nHelpu i atal lledu STI (heintiau a drosglwyddir trwy ryw)\nHelpu i leihau nifer y marched yn eu harddegau sy'n feichiog yn anfwriadol\nTudalen Facebook Powys\nHelp a chyngor i bobl ifanc\nTeleffon: 01686 614039


Weithiau, nid yw'r Duw ei hun yn creu'r lle mwyaf egsotig ar y ddaear, ond fel arfer, gall y dynol ei ffurfio hefyd. Rhaid i chi ymweld â'r lle unwaith i brofi moethus gyda chyffwrdd o ddiwylliant Arabaidd.\nYdych chi'n meddwl am wyliau ac nad oes gennych unrhyw syniad ynghylch ble i fynd yna bydd yr erthygl yn awgrymu i chi le sydd yn nef a wnaed yn ddynol ac yn llawn moethus a hyfryd. Mae'r ddinas yn gyfuniad o ddiwylliant Arabaidd a phensaernïaeth modern. Efallai y bydd yr awyr agored, traethau egsotig, saffari anialwch ac ymgynnull i fwydydd dilys Arabaidd dilys yn golygu bod eich gwyliau'n werth cofio. Bydd yr erthygl yn eich tywys i gynllunio eich taithlen.\nLlefydd gorau i fynd\nMae taith ddinas Dubai yn cynnwys mynd i un o'r canolfannau siopa mwyaf y Byd, y sgïod mwyaf, y ganolfan siopa aur a llawer mwy.\nMae'r lleoedd wedi'u hysgrifennu isod:\n• Mall Siopa Dubai: Ni fydd cyrchfan gyntaf eich taith yn ddim ond y Ganolfan Siopa fwyaf poblogaidd. Mae'r ganolfan yn gyrchfan un stop i chi. Bydd yn darparu canolfannau siopa, adloniant a chyfleusterau ffordd o fyw i ddiddanu eich diwrnod cyfan. Taith ddinas Dubai gan Vootours LLC yn gallu gwneud eich teithio'n ddi-drafferth.\n• Aquarium a Sw: Byddwch yn falch o bensaernïaeth yr acwariwm. Mae'n werth dod o hyd i'r twnnel haenarn yn yr ewariwm hwn. Ar wahân i, gallwch gael y wybodaeth helaeth o fywyd morol.\n• Burj Khalifa: Rhaid i'r adeilad talaf yn y byd fod yn eich rhestr itinerary. Gallwch chi weld golwg panoramig o'r llawr uchafafol Burj Khalifa.\n• Fountain Dubai: Mae pobl o'r byd yn ymweld â'r lle yn unig i wylio'r ffynnon anhygoel hon. Ar ôl y machlud, y sioeau ffynnon yw'r atyniad gorau i'r lle.\n• Souq EL Bahar: Os ydych chi eisiau teimlo'r ffordd o fyw ddilys yn Arabia, yna'r lle hwn fyddai'r lle gorau i chi. Ysgogi ym myd moethus diwylliant Arabaidd.\n• Mosg Mawr: Er mwyn cael heddwch a dawelwch o natur brysur y lle, fe allech chi ymweld â'r Mosg Fawr i gael awyrgylch tawel a difyr.\nPam daith Dubai City?\nY rhesymau y mae angen i chi eu hystyried os ydych chi'n bwriadu i'r nefoedd hwn o wneuthuriad dynol y byd yw:\n Gall natur esblygol y ddinas eich gwneud yn dod dro ar ôl tro.\n Gall y bensaernïaeth fodern ddenu ichi. Mae Burj Khalifa, Jumeirah yn rhai o'r pethau a fydd yn eich tynnu.\n Mae twf twristiaeth antur yn rheswm y gallech feddwl am y lle hwn i ddod unwaith yn eich bywyd. Bydd eich creigiau o'r adeilad talaf yn werth eich cofio, a rhaid i chi roi cynnig ar un yn eich bywyd.\n Os ydych chi am gael profiad o saffari anialwch, oeri ar y traethau a breuddwydion o dreulio ychydig ddyddiau ar y mordeithio, yna mae'r lle hwn yn un stop o'ch holl ddymuniadau a'ch dymuniadau.\nSut i ddewis yr asiantaeth orau?\nAm y teithiwr cyntaf yn y lle hwn, efallai y bydd angen arweiniad proffesiynol arnoch am deithiau'r ddinas. Rhaid i chi ystyried y pethau hanfodol hyn cyn dewis yr asiantaeth gywir. Eitemau i'w hystyried cyn llogi arbenigwr yw:\n Amser y dydd.\n Safle archebu ar-lein ar gyfer rhai o'r golygfeydd.\n Llety a bwyd.\n Modd cludiant.\nTags: Gweithredwr Taith Gorau yn Dubai Safari anialwch yn Dubai Taith ddinas Dubai Llefydd i ymweld â nhw yn Dubai Pethau i'w gwneud yn Dubai Asiant Teithio yn Dubai\nSwydd flaenorolY pethau gorau i'w gwneud ar Safari Anialwch yn Abu Dhabi\nSwydd NesafTaith ddinas Abu Dhabi: atyniadau twristiaid gorau i'w gweld ar gyfer teithiwr cyntaf\nOes angen help arnoch chi ar daith dinas Dubai The Ultimate Guide i ymweld â Dubai?


Mae Honduras yn mynd i mewn i'r maes twristiaeth rhyngwladol, felly nid yw'r dewis o westai da yma mor eang. Serch hynny, mae gwestai o wahanol gategorïau seren yn bresennol yma. Yn y cyrchfannau , wrth gwrs, mwy. Dewch i ddarganfod yr amrywiaeth o ddewis o westai, gwestai a hosteli yn y wlad hon.\nGwestai 5 Seren\nMae yna lawer o westai 5 seren yn Honduras. Os ydych chi'n chwilio am westy yn brifddinas Honduras , yna rhowch sylw i'r sefydliadau canlynol yn y categori hwn:\nGwesty Real Intercontinental Tegucigalpa.\nMae yna sefydliadau pum seren yn San Pedro Sula , er bod y gyrchfan hon yn cael ei ystyried yn fwyaf peryglus yn y byd:\nReal InterContinental San Pedro Sula yn Multiplaza Mall;\nDywysoges Hilton San Pedro Sula;\nMae gan y gwestai rhestredig lawer o adolygiadau cadarnhaol gan y gwesteion ac mae marciau uchel haeddiannol nid yn unig ar gyfer y gwasanaeth ansawdd, ond hefyd ar gyfer y lleoliad cyfleus ac ystod eang o wasanaethau ychwanegol. Yn y gwestai hyn, yn ychwanegol at ystafelloedd eang gyda'u hystafell ymolchi eu hunain a mwynderau eraill, mae bariau, bwytai, canolfannau ffitrwydd, ystafelloedd cynadledda, pyllau preifat, anifeiliaid anwes, parcio preifat a Wi-Fi am ddim. Er hwylustod, mae desg flaen y gwesty ar agor 24 awr y dydd, mae staff y gwesty yn gyfeillgar, yn gwrtais ac yn siarad o leiaf ddwy iaith (Saesneg a Sbaeneg).\nGwestai 4 seren Honduras\nMae'r gwestai pedair seren yn Tegucigalpa yn Honduras ychydig yn is na'r gwestai pum seren, ond gallant hefyd gynnig ystafelloedd cyfforddus i'w gwesteion gyda'r holl offer angenrheidiol, golygfeydd gwych o'r ffenestri, ystod lawn o wasanaethau gan gynnwys eu hystafelloedd ffitrwydd a chynadledda eu hunain, yn ogystal â bariau, bwytai, lolfeydd eang a llawer mwy. Y gwestai a archebir amlaf yn sêr categori 4 Tegucigalpa yw:\nAr Roatan mwyaf poblogaidd ymhlith pedair seren:\nGwesty Paradise Beach;\nMae cysur ar ynys Utila hefyd yn dechrau gyda dim ond 4 seren:\nGwestai Honduras 3 seren ac is\nMae popeth sy'n angenrheidiol ar gyfer aros cyfforddus yn Honduras i'w gael mewn gwestai a gynrychiolir yn y categori o 3 sêr ac is, ond am arian eithaf rhesymol. Yn fwyaf aml, mae'n well gan y teithwyr y bydd y teithwyr hyn ddim eisiau cynllunio eu gwyliau gymaint ag y bo modd yn gyllidebol, ond hefyd y rhai sy'n defnyddio'r gwesty yn unig fel llety ar gyfer y nos, ac yn gwario'r rhan fwyaf o'u hamser ar deithiau neu deithiau cerdded mewn mannau cofiadwy a hardd .\nYn brifddinas Honduras, mae'r dewis o westai cyllideb yn anodd galw'n eang, ond yn dal i fod. Y mwyaf poblogaidd yn y categori hwn, yn ôl vacationers, yw'r gwestai canlynol:\nGwesty Mac Arthur (2 seren);\nY Gweinidog Busnes (3 seren).\nOs ydych chi'n penderfynu arbed ar dai i'r eithaf, yna ewch i un o'r hosteli.\nGwyneth Paltrow yn barod i roi ail gyfle i Chris Martin\nVin Diesel yn hoyw?\nSut i gysylltu monitor i laptop?\nSut i gymryd creatine monohydrate?\nGweddill Leonardo DiCaprio a Nina Agdal yn Malibu\nDyluniad mewnol fflat - syniadau modern\nHonnodd Megan Markle yn y berthynas gyda'r Tywysog Harry\nCardigau wedi'u Gwau 2014\nCacen "Black Prince"\nPoen difrifol gyda menstru - yn achosi\nSut i roi meithrinfa?\nPenwythnos - ble i fynd gyda'r plentyn?\nAnghysondeb wrth feichiog


Aberdaugleddau | Cyngor Sir Penfro\nDyma’r llwybr am wersi nofio yng Nghanolfan Hamdden Aberdaugleddau:\nGwersi’r Pen Bas\nDewch i mewn trwy'r brif fynedfa. Dewch â’ch plentyn wedi ei wisgo’n barod, gyda gwisg nofio o dan ei ddillad.\nEwch at ochr y pwll trwy’r oriel wylio.\nDilynwch gyfarwyddiadau'r staff er mwyn darganfod eich bocs newid o gwmpas y pen bas, yna newidiwch eich plentyn.\nRydyn ni wedi cyflwyno system rota ar gyfer gwylio’r gwersi’r tymor hwn. Darllenwch y tabl isod i weld pryd y gallwch chi wylio’r gwersi. Os nad ydych chi’n gwylio’r wers, arhoswch yn y neuadd fowlio. Ewch â’r bocs newid gyda chi.\nPan fydd y wers wedi dod i ben, os yw eich plentyn o dan 8 oed ewch i'r ystafell newid i fenywod y pwll i aros am eich plentyn. Arhoswch mewn ardal newid yn yr ystafell newid, lle mae marciau amlwg ar gyfer cadw pellter cymdeithasol. Bydd yr athro nofio yn dod a’r plant i'r ystafell newid.\nOs yw eich plentyn yn 8 oed neu'n hŷn, byddent yn newid yn yr ystafelloedd newid yr ochr sych. Bydd yr ystafelloedd newid hyn wedi'u rhannu yn ôl rhyw. Gofynnwn eich bod naill ai'n aros nes y bydd yr athro nofio wedi dod a’ch plentyn yma, neu'n aros amdanynt yn eich car.\nGofynnwn i chi newid yn gyflym a gadael y bocs newid yn yr ystafell newid. Gadewch yr ystafelloedd newid a gadewch yr adeilad drwy’r brif dderbynfa.\nGwersi’r Pen Dwfn\nDewch i mewn i'r adeilad trwy'r brif fynedfa. Dewch â’ch plentyn wedi ei wisgo’n barod, gyda gwisg nofio o dan ei ddillad.\nDilynwch gyfarwyddiadau'r staff er mwyn darganfod eich bocs newid o gwmpas y pen dwfn, yna newidiwch eich plentyn.\nPan fydd y wers wedi dod i ben, os yw eich plentyn o dan 8 oed ewch i'r ystafell newid i dynion y pwll i aros am eich plentyn. Arhoswch mewn ardal newid yn yr ystafell newid, lle mae marciau amlwg ar gyfer cadw pellter cymdeithasol. Bydd yr athro nofio yn dod a’r plant i'r ystafell newid.\nGwylio Gwersi Nofio\nGallwn ni nawr dechrau eich croesawu’n ôl i wylio gwersi nofio. Yn unol ag arfer gorau ac i helpu cadw ein staff a’n cwsmeriaid yn ddiogel, rydyn ni’n dal i gadw pellter cymdeithasol ble bynnag y bo modd yn yr adeilad. Rydym hefyd yn cyfyngu'r niferoedd ble mae angen, yn cynnwys yn ein horiel wylio.\nRydyn ni’n cyflwyno systemrotaar gyfer yr oriel wylio er mwyn i chi allu gweld cynnydd eich plentyn.\nSylwch ar y tabl canlynol, sy’n dangos arba ddyddiadau y gallwch chi wylio gwers nofio eich plentyn.\nEr enghraifft, os yw eich plentyn yn nofio ar ddydd Llun ac mai Ellie yw’r athrawes nofio, byddwch chi’n gallu gwylio’r wers ar wythnosau rhif 1, 4, 7, 10 ac 13.\nDylech sicrhau bod eich plentyn yn barod i nofio, a'i fod yn gwisgo ei wisg nofio o dan ei ddillad neu dywel.


GWYBODAETH I FUSNESAU LLETYGARWCH - Monmouthshire\nGWYBODAETH I FUSNESAU LLETYGARWCH\nBUSNESAU LLETYGARWCH A THRWYDDEDU\nPa fusnesau all agor a masnachu?\nGall llety gwyliau hunangynhwysol, gan gynnwys gwestai â chyfleusterau en-suite a gwasanaeth ystafell, yn gallu ailagor i bobl o’r un cartref neu gefnogi swigen o’r 27/03/2021.\nNi chaniateir i llety sy’n defnyddio ystafell ymolchi a rennir neu fannau bwyta a rennir i ail agor.\nMae rhestr lawn o’r busnesau sy’n rhaid iddynt gau ar gael yn –https://gov.wales/coronavirus-covid-19-closure-businesses-and-premises-html\nMae Cymru ar Lefel Rhybudd 4 ar hyn o bryd oherwydd y coronafeirws\nA gaiff cwsmeriaid archebu tu mewn?\nGall gwsmeriaid archebu tu mewn, fodd bynnag dylid eu hannog i archebu ymlaen llaw. Mae’n rhaid i gwsmeriaid ddilyn canllawiau pellter cymdeithasol wrth gasglu cynnyrch tecawê, ni ddylid bwyta nac yfed yn y safle.\nA oes angen i mi gynnal asesiad risg?\nOes, edrychwch ar ein templed asesiad risg –https://www.monmouthshire.gov.uk/shop-local/for-businesses\nDylai Asesiadau Risg ddilyn rheoliadau a chanllawiau diweddaraf Llywodraeth Cymru. Caiff safleoedd eu hatgoffa i osod uchafswm capasiti ar gyfer ardaloedd dan do, ystyried pellter cymdeithasol, hylendid ac arwyddion. Dylai safleoedd roi’r asesiad risg i staff ac mae’r canllawiau yn gofyn i chi ei wneud ar gael i gwsmeriaid. Gall safleoedd ystyried ei gyhoeddi ar eu gwefannau.\nA gaf ddarparu gwasanaeth tecawê neu gwasanaeth ffwrdd o’r safle?\nGall tafarndai, clybiau, caffes, gwestai a bwytai ddarparu gwasanaeth tecawê neu ddosbarthu i gartrefi ar gyfer bwyd a diod. Os penderfynwch gynnig y gwasanaeth hwn gofynnir i chi sicrhau fod y gyrrwr dosbarthu wedi gwirio gyda chwmni yswiriant eu cerbyd, efallai y bydd angen defnydd busnes. Os oes gan eich safle drwydded safle sy’n cynnwys Lluniaeth Hwyr y Nos gallwch fasnachu yn ystod yr oriau ar eich trwydded. Os nad yw eich trwydded bresennol yn awdurdodi Lluniaeth Hwyr y Nos, mae’n rhaid i’r safle gau erbyn 11pm. Ni fedrir gwerthu alcohol rhwng 10pm – 6pm. Gofynnir i chi sicrhau eich bod wedi cofrestru i gyflenwi bwyd, os ydych angen cyngor ar fusnes bwyd cysylltwch â environmentalhealth@monmouthshire.gov.uk neu ffonio 01873 735420.\nBeth os nad wyf yn dilyn y cyfyngiadau?\nBydd busnesau sy’n torri’r cyfyngiadau yn agored i hysbysiadau gwella neu gau, ac efallai ddirwy heb uchafswm. Fel mesur pellach, ac os oes angen hynny, gallai busnesau sy’n methu cydymffurfio hefyd wynebu colli eu trwydded alcohol neu gall unigolion wynebu colli trwydded bersonol. Gofynnir i chi cydymffurfio i helpu atal lledaeniad Covid.19.\nA all tacsis ddal ati i weithio?\nGallant, ni fu’n rhaid i ddarparwyr cludiant roi’r gorau i fasnachu. Mae’n rhaid i gwsmeriaid wisgo gorchudd wyneb ar drafnidiaeth gyhoeddus yn cynnwys tacsis. Ni ddylai cwsmeriaid o wahanol aelwydydd fod yn rhannu tacsis pan mae Cymru ar Lefel 4 Rhybudd Covid.\nMae holl wybodaeth ddiweddaraf y llywodraeth ar gael yn – https://assets.publishing.service.gov.uk/government/uploads/system/uploads/attachment_data/file/874714/Full_guidance_on_staying_at_home_and_away_from_others.pdf\nTrwyddedu: licensing@monmouthshire.gov.uk neu ffonio 01873 735420


Darganfyddwch ffordd newydd o roi hwb i’ch ffitrwydd yn 2019!\nRydych yma: Hafan › Digwyddiadau › Dod o hyd i ddigwyddiad › Darganfyddwch ffordd newydd o roi hwb i’ch ffitrwydd yn 2019!\nMae Castell Caerffili, y castell mwyaf yng Nghymru, yn cynnal dosbarth ffitrwydd wythnosol ac rydym yn eich gwahodd chi i... ddechrau eich diwrnod gyda phwl o endorffinau a golygfa sy’n curo unrhyw gampfa!\nCynhelir y sesiynau bob dydd Sadwrn o 8.30 tan 9.15am hyd at ddiwedd mis Mawrth 2019 am ddim ond £5 y person.*\nPeidiwch â phoeni, ni fydd disgwyl i chi godi injan gwarchae neu luchio teflynnau dros waliau’r castell. Bydd ION Strength and Conditioning yn eich arwain ar awr fywiocaol o symudiadau egnïol sy’n addas ar gyfer pob lefel ffitrwydd ac yn cyfuno’r dulliau ffitrwydd diweddaraf.*\nFelly os ydych chi’n symudwr brwdfrydig, dewch i ymuno â ni ar foreau Sadwrn!\n*£4 i fyfyrwyr Coleg y Cymoedd a gweithwyr Cyngor Bwrdeistref Caerffili\n*Mae’r sesiynau rhain ar gyfer oedolion yn unig ac yn cael eu darparu gan ION Strength and Conditioning.\nE-bostiwch unrhyw gwestiynau at info@ioncardiff.com\n05 Ion - 23 Maw 2019\nOedolyn - £5.00\n*£4 i fyfyrwyr Coleg y Cymoedd a gweithwyr Cyngor Bwrdeistref Caerffili.\nIonawr 2019 Mawrth 2019\nDewiswch leoliad Henebion Gwaith Haearn Blaenafon Castell Oxwich Castell Harlech Plas Mawr Castell Rhaglan Castell Rhuddlan Caer a Baddonau Rhufeinig Caerllion Castell Caernarfon Castell Caerffili Capel y Rug Castell Dinbych Castell Coch Castell Cas-gwent Castell Cilgerran Castell Conwy Castell Cricieth Abaty Ystrad Fflur Abaty Tyndyrn Llys a Chastell Tretŵr Abaty Glyn y Groes Castell Talacharn Castell Biwmares\nDa iawn Cymru o bawb yn Cadw gan gynnwys ein teulu o ddreigiau yng Nghastell Caerffili! @Caerphilly_Cadw #Cymru… https://t.co/YMEVOFWGjb\nO gastell Fictoraidd fywiog ar sylfeini hynafol i'r castell fwyaf yng Nghymru gyda theulu o ddraeniau y tu mewn,… https://t.co/NXms6nVk3m


Cyfieithydd y Beibl yn helpu disgyblion i archwilio MDPh y Dyniaethau | Blog Cwricwlwm i Gymru\nCyfieithydd y Beibl yn helpu disgyblion i archwilio MDPh y Dyniaethau\nCofnodwyd ar Awst 8, 2019 by derekeditor\nYn Ysgol Esgob Morgan rydym wedi defnyddio bywyd yr Esgob William Morgan, a gyfieithodd y Beibl i’r Gymraeg o’r Roeg a’r Hebraeg yn yr 16eg Ganrif, i ddatblygu sgiliau ymholi ac archwilio MDPh y Dyniaethau yn ei gyfanrwydd.\nRydym am rannu’r hyn rydym wedi’i wneud er mwyn dangos sut y rhoddodd hyn gipolwg i ni ar Yr Hyn sy’n Bwysig a chreu cyfoeth o ddysgu.\nYn y Dyniaethau gwnaethom edrych ar Yr Hyn sy’n Bwysig yn ei gyfanrwydd o gamau cynnydd 1 i 3.\nGwnaethom ddechrau gyda’r Hyn sy’n Bwysig 1: Mae datblygu meddwl ymholgar yn galluogi dysgwyr i archwilio ac ymchwilio i’r byd, i’w orffennol, ei bresennol a’i ddyfodol, drostynt eu hunain. Ymchwiliodd y disgyblion i’n hardal leol, llunio cwestiynau a gwneud ymchwil sylfaenol.\nEin Cwestiwn Mawr 1: Pwy oedd William Morgan a beth oedd ei waddol i Gymru?\nDefnyddiodd disgyblion Blwyddyn 5 eu sgiliau ymholi i ymchwilio i fywyd a gwaddol yr Esgob William Morgan. Roedd gan y disgyblion rywfaint o wybodaeth am y pwnc eisoes a wnaeth eu helpu i lunio cwestiynau.\nDefnyddiodd y disgyblion eu cwestiynau i lunio llythyrau i Brifysgol Caergrawnt, Eglwys Gadeiriol Llanelwy, y Swyddfa Cofnodion Lleol, Cymdeithas y Beibl, Amgueddfa Sain Ffagan a’r Ymddiriedolaeth Genedlaethol.\nRhoddodd hyn ffynonellau sylfaenol ac eilaidd gwych o wybodaeth iddynt, yn enwedig gan Brifysgol Caergrawnt, lle bu William Morgan yn fyfyriwr yng Ngholeg Sant Ioan.\nYmgysylltodd pob un o’r disgyblion â’r wybodaeth, gan ddefnyddio sgiliau darllen uwch, sef casglu, sgimio a sganio. Gwnaeth dysgu bod William Morgan wedi chwarae sgitls pan oedd yn iau a’i fod yn mwynhau barddoniaeth eu helpu i ddangos empathi ac uniaethu â bywyd William Morgan.\nYr Hyn sy’n Bwysig 2: Mae digwyddiadau a phrofiadau dynol yn gymhleth a chânt eu canfod, eu dehongli a’u cynrychioli mewn gwahanol ffyrdd.\nEin Cwestiwn Mawr 2: Beth a ysgogodd William Morgan i gyfieithu’r Beibl i’r Gymraeg?\nYma roedd cwestiynau dyfnach am yr hyn a ysgogodd William Morgan i gyfieithu’r Beibl, gan gynnwys ‘Pam roedd y Beibl mor bwysig i William Morgan?’ Dysgodd y disgyblion, drwy ddarllen llythyrau, fod William Morgan wedi gorfod cael ei ddarbwyllo i barhau i gyfieithu’r Beibl, a oedd yn dasg anodd iawn iddo, a gwnaethant ystyried ei gymhelliant parhaus i gwblhau’r gwaith.\nGofynnwyd y cwestiwn ‘Sut un yw Duw ym marn Cristnogion?’ i’r disgyblion a gwnaethant ystyried yr haenau o ystyr yn nameg y Mab Colledig er mwyn eu helpu i ateb y cwestiwn drostynt eu hunain.\nGwnaethant hefyd ymweld â’r eglwys gadeiriol lle roedd William Morgan wedi bod yn esgob, er mwyn gweld Beibl William Morgan a phrofi agweddau ar fywyd yn ystod teyrnasiad y Frenhines Elisabeth. Gwnaeth hyn eu helpu i ddeall effaith y cyfieithiad ar fywydau pobl Cymru. Gwnaeth hyn eu helpu i ddeall sut roedd pobl wedi clywed y Beibl yn y gorffennol ac ystyried cwestiynau athronyddol megis ‘Sut beth yw dilyn Duw?’\nDatganiad o’r Hyn sy’n Bwysig 3: Mae’r byd naturiol yn amrywiol a deinamig, ac mae dylanwad prosesau ffisegol a gweithredoedd dynol arno.\nRoedd dysgu bod yr Esgob William Morgan wedi marw mewn tlodi cymharol ar ôl gwario ei arian ar atgyweirio’r eglwys gadeiriol yn Llanelwy o ddiddordeb mawr i’r disgyblion!\nYr Hyn sy’n Bwysig 4: Mae cymdeithasau dynol yn gymhleth ac yn amrywiol, ac maent yn cael eu llywio gan weithredoedd a chredoau pobl.\nPenderfynodd y disgyblion sut y byddent yn cyflwyno’r wybodaeth roeddent wedi’i chasglu am William Morgan. Gan ddefnyddio sgiliau cymhwysedd digidol, maent yn llunio llyfr, map digidol o’r lleoedd roedd yn gysylltiedig â nhw, ac animeiddiad o hanes ei fywyd. Gan ddefnyddio sgiliau celf a dylunio maent yn awyddus i lunio gêm a choeden deuluol. Mae’r ffeithiau wrthi’n cael eu trefnu ar ffurf llinell amser o’r digwyddiadau ym mywyd William Morgan.\nMae’r athro yn awyddus i rannu’r hyn y mae’r disgyblion wedi’i ddysgu ac mae wedi gwahodd athrawon eraill i gyflwyniad gan y disgyblion o’u gwaith, gan adeiladu ar gydrannau cydweithio ac arloesi’r safonau proffesiynol newydd.\nYr Hyn sy’n Bwysig 5: Mae dinasyddion gwybodus, hunanymwybodol yn mynd i’r afael â’r heriau a’r cyfleoedd sy’n wynebu dynoliaeth, ac yn gallu cymryd camau ystyrlon, egwyddorol a chynaliadwy.\nYstyriodd y disgyblion pa mor bwysig oedd gwaith William Morgan i bobl Cymru a’r Gymraeg. Gwnaethant ddefnydd creadigol o’r Beibl drwy gelf a straeon er mwyn ystyried sut roedd pobl yn y gorffennol megis William Morgan, a sut mae pobl heddiw, yn cael eu galw i wneud gwaith Duw.\nHoffem ddiolch yn arbennig i’r canlynol:\nDisgyblion a staff Ysgol Esgob Morgan\nEsgob a Deon Eglwys Gadeiriol Llanelwy


Tyrau oeri a chyddwysyddion anweddol | Cyngor Sir Ddinbych\nCartref » Iechyd yr amgylchedd » Tyrau oeri a chyddwysyddion anweddol\nOs ydi eich safle chi’n gweithredu neu’n cynnwys tŵr oeri neu gyddwysydd anweddol, yna mae’n rhaid i chi roi gwybod i ni. Dylid ein hysbysu hefyd os caiff yr uned ei digomisiynu a/neu ei diheintio, neu os bydd yna newid perchennog (o fewn mis).\nFe gysylltir tyrau oeri a chyddwysyddion anweddol yn aml ag achosion o glefyd y llengfilwyr. Math o salwch niwmonia ydi clefyd y llengfilwyr a achosir gan y bacteria Legionella pneumophila. Caiff y bacteria ei gario mewn defnynan dŵr bychan ac fe’i ceir yn gyffredin mewn tyrau oeri sydd wedi eu cynnal yn wael.\nDylai gweithredwyr tyrau oeri a chyddwysyddion anweddol ofalu eu bod yn cael eu cynnal drwy drefniadau glanhau a diheintio.\nCofrestru tŵr oeri neu gyddwysydd anweddol\nBydd angen i chi lenwi ffurflen gofrestru a’i hanfon i Neuadd y Sir.\nTyrau oeri: ffurflen gofrestru (PDF, 68KB)


Wythnos 2: Darganfod y cysylltiadau: egwyddorion a damcaniaethau ar gyfer deall offer digidol: Crynodeb - OpenLearn - Open University - TTO_2\nYr wythnos hon, rydych wedi edrych ar y damcaniaethau a’r egwyddorion craidd sy’n sail i addysgu ar-lein o ansawdd da. Rydych hefyd wedi dechrau edrych ar y technolegau digidol sy’n gysylltiedig ag addysgu ar-lein a defnyddio gwrthrychau dysgu – dychwelir at y ddau beth hyn yn ddyfnach o lawer yn ddiweddarach yn y cwrs. Yn wir, mae deunydd yr wythnos nesaf yn ymwneud â’r technolegau y gallwch eu defnyddio i gyflwyno’ch addysgu ar-lein.\nYn olaf, ar gyfer yr wythnos hon, gadewch i ni weld sut mae Rita yn dod yn ei blaen. Gallwch wylio'r fideo [Tip: daliwch Ctrl a chliciwch dolen i'w agor mewn tab newydd. (Cuddio tip)] hon yn Saesneg. Neu fel arall, gallwch ddarllen y trawsgrifiad hwn yn Gymraeg.\nNawr gallwch symud ymlaen i Wythnos 3.


Eseia 48 BWM - Gwrandewch hyn, tŷ Jacob, y rhai a - Bible Gateway\nEseia 47Eseia 49\nEseia 48 Beibl William Morgan (BWM)\n48 Gwrandewch hyn, tŷ Jacob, y rhai a elwir ar enw Israel, ac a ddaethant allan o ddyfroedd Jwda; y rhai a dyngant i enw yr Arglwydd, ac a goffânt am Dduw Israel, nid mewn gwirionedd, nac mewn cyfiawnder. 2 Canys hwy a’u galwant eu hunain o’r ddinas sanctaidd, ac a bwysant ar Dduw Israel; enw yr hwn yw Arglwydd y lluoedd. 3 Y pethau gynt a fynegais er y pryd hwnnw, a daethant o’m genau, a mi a’u traethais; mi a’u gwneuthum yn ddisymwth, daethant i ben. 4 Oherwydd i mi wybod dy fod di yn galed, a’th war fel giewyn haearn, a’th dalcen yn bres; 5 Mi a’i mynegais i ti er y pryd hwnnw; adroddais i ti cyn ei ddyfod; rhag dywedyd ohonot, Fy nelw a’u gwnaeth, fy ngherfddelw a’m tawdd‐ddelw a’u gorchmynnodd. 6 Ti a glywaist, gwêl hyn oll; ac oni fynegwch chwithau ef? adroddais i ti bethau newyddion o’r pryd hwn, a phethau cuddiedig, y rhai ni wyddit oddi wrthynt. 7 Yn awr y crewyd hwynt, ac nid er y dechreuad, cyn y dydd ni chlywaist sôn amdanynt: rhag dywedyd ohonot, Wele, gwyddwn hwynt. 8 Ie, nis clywsit, ac nis gwyddit chwaith, nid agorasid dy glust y pryd hwnnw: canys gwyddwn y byddit lwyr anffyddlon, a’th alw o’r groth yn droseddwr.\n9 Er mwyn fy enw yr oedaf fy llid, ac er fy mawl yr ymataliaf oddi wrthyt, rhag dy ddifetha. 10 Wele, myfi a’th burais, ond nid fel arian; dewisais di mewn pair cystudd. 11 Er fy mwyn fy hun, er fy mwyn fy hun, y gwnaf hyn; canys pa fodd yr halogid fy enw? ac ni roddaf fy ngogoniant i arall.\n12 Gwrando arnaf fi, Jacob, ac Israel, yr hwn a elwais: myfi yw; myfi yw y cyntaf, a mi yw y diwethaf. 13 Fy llaw i hefyd a seiliodd y ddaear, a’m deheulaw i a rychwantodd y nefoedd: pan alwyf fi arnynt, hwy a gydsafant. 14 Ymgesglwch oll, a gwrandewch; pwy ohonynt hwy a fynegodd hyn? Yr Arglwydd a’i hoffodd; efe a wna ei ewyllys ar Babilon, a’i fraich a fydd ar y Caldeaid. 15 Myfi, myfi a leferais, ac a’i gelwais ef: dygais ef, ac efe a lwydda ei ffordd ef.\n16 Nesewch ataf, gwrandewch hyn; ni leferais o’r cyntaf yn ddirgel; er y pryd y mae hynny yr ydwyf finnau yno: ac yn awr yr Arglwydd Dduw a’i Ysbryd a’m hanfonodd. 17 Fel hyn y dywed yr Arglwydd dy Waredydd, Sanct Israel; Myfi yw yr Arglwydd dy Dduw, yr hwn wyf yn dy ddysgu di i wellhau, gan dy arwain yn y ffordd y dylit rodio. 18 O na wrandawsit ar fy ngorchmynion! yna y buasai dy heddwch fel afon, a’th gyfiawnder fel tonnau y môr: 19 A buasai dy had fel y tywod, ac epil dy gorff fel ei raean ef: ni thorasid, ac ni ddinistriasid ei enw oddi ger fy mron.\n20 Ewch allan o Babilon, ffowch oddi wrth y Caldeaid, â llef gorfoledd mynegwch ac adroddwch hyn, traethwch ef hyd eithafoedd y ddaear; dywedwch, Gwaredodd yr Arglwydd ei was Jacob. 21 Ac ni sychedasant pan arweiniodd hwynt yn yr anialwch: gwnaeth i ddwfr bistyllio iddynt o’r graig: holltodd y graig hefyd, a’r dwfr a ddylifodd. 22 Nid oes heddwch, medd yr Arglwydd, i’r rhai annuwiol.


Yr Agenda Twf Gwyrdd o Fudd i Gymru | WRAP Cymru\nYr Agenda Twf Gwyrdd o Fudd i Gymru\nCynhaliodd Cynulliad Cenedlaethol Cymru drafodaeth o’r enw Hyrwyddo Twf Gwyrdd drwy Effeithlonrwydd adnodd y mis hwn.\nMae’n anodd meddwl y byddai trafodaeth o’r fath wedi digwydd hyd yn oed ychydig yn unig o flynyddoedd yn ôl. Arferid credu nad oedd perthynas o gwbl rhwng twf economaidd a gwarchod yr amgylchedd. Ond fel y dywedodd Y Gweinidog dros Adnoddau Naturiol yn ei araith agoriadol, ‘Mae twf gwyrdd yn diogelu’r amgylchedd, ond mae ganddo hefyd y potensial i hybu’r gwaith o greu cyfoeth yng Nghymru.’\nMae’r pwyslais hwn ar dwf gwyrdd i’w groesawu, gan y sectorau busnes ac amgylcheddol ill dau. Ac mae WRAP Cymru yn gwbl gefnogol iddo.\nDatgelodd WRAP Cymru, yn ein Cynhadledd Genedlaethol ym mis Tachwedd llynedd, y gallai Cymru arbed rhwng £0.9 ac £1.7 biliwn bob blwyddyn drwy fabwysiadu economi gylchol oedd yn defnyddio adnoddau naturiol am gymaint o amser â phosibl ac yn eu defnyddio hyd eithaf eu gwerth. Rydyn ni wedi comisiynu darn o waith yn ddiweddar fydd yn nodi’r hyn y bydd economi gylchol yn ei olygu i Gymru, ac edrychaf ymlaen at rannu canfyddiadau’r adroddiad yn hwyrach eleni.\nOnd mae Cymru eisoes yn cael budd o’r meddylfryd economi gylchol mewn gwirionedd – ac fel hyn y bu am rai blynyddoedd.\nBwriad ein rhaglen ARID - a ariennir gan y Gronfa Ddatblygu Ranbarthol Ewropeaidd drwy Lywodraeth Cymru - yw atal gwastraff rhag mynd i safleoedd tirlenwi, a’i ailddefnyddio. Rydyn ni eisoes wedi dosrannu cyllid fydd yn arwain at greu 69 o swyddi yn Ardal Gydgyfeirio Cymru - yr ardal yng Nghymru sydd ag arni fwyaf o angen twf. Rhaid derbyn ceisiadau o’r Gronfa Seilwaith o Raddfa Fawr erbyn Gorffennaf. Mae mwy o wybodaeth am y broses ymgeisio yma.\nYn ei araith, soniodd y Gweinidog hefyd am gostau cynyddol adnoddau, maes arall y mae WRAP Cymru yn canolbwyntio arno. Rydyn ni’n cynnig cymorth arbenigol gwerth hyd at £10,000 i Fusnesau Bach a Chanolig er mwyn iddyn nhw ddarganfod a allent arbed arian drwy ddefnyddio deunyddiau wedi eu hailgylchu yn hytrach na rhai newydd. Gall busnesau yn Ardal Gydgyfeirio Cymru hefyd ymgeisio am grantiau gwerth hyd at £50,000 i dalu am offer.\nRydyn ni hefyd yn gweithio gyda sectorau lletygarwch, twristiaeth a bwyd Cymru i helpu tafarnau, gwestai a thai bwyta’r wlad i arbed £5 miliwn y flwyddyn drwy leihau eu gwastraff ac ailgylchu mwy. Ymgeisiwch am grant neu gymorth arbenigol.\nRoedd darllen araith y Gweinidog yn galonogol iawn i fi. Gyda’i ymroddiad ef, credaf y gall Cymru ddatblygu ei busnesau gwyrdd, creu swyddi newydd a thyfu cyfoeth. Edrychaf ymlaen at weithio gydag ef a’i swyddogion i helpu creu Cymru flaengar, wydn a chynaliadwy.\nPresentation from Wales Reprocessor Workshops May 2013 (1.09 MB)


Sgwrsio Arapiraca. Sgwrsio am ddim gyda dieithryn ar hap yn syth o Arapiraca.\nCroeso i Chatroulette ArapiracaCyswllt i berson aleatory unrhyw le yn y byd. Gyda Chatroulette Arapiraca gallwch ddewis rhwng yr opsiynau canlynol:- Sgwrs am ddim gyda phob math o bobl o Arapiraca. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Arapiraca:


Galw am ysgol Gymraeg, nid dwyieithog, yng Nghaerdydd – Golwg360\n22 Mehefin 2019 am 09:55 Diweddarwyd am 13:29\nMae ymgyrchwyr yn lansio deiseb heddiw er mwyn sicrhau bod ysgol newydd yn y brifddinas yn un Gymraeg, ac nid dwyieithog.\nBydd y ddeiseb, sy’n cael ei lansio yn Tafwyl, yn dwyn pwysau ar Gyngor Caerdydd tros yr ysgol gyntaf sy’n rhan o ddatblygiad tai yng ngogledd-orllewin y ddinas.\nFis Ebrill eleni, daeth y cyngor i’r penderfyniad mai ysgol ddwyieithog fyddai’r ysgol newydd ar ddatblygiad tai Plasdŵr, ac nid yn un ddwyieithog yn unol ag addewid blaenorol.\nFe fydd hyd at 7,000 o dai yn cael eu codi ar y datblygiad dros y saith mlynedd nesaf, mewn ardal lle mae rhai o’r canrannau uchaf o siaradwyr Cymraeg Caerdydd.\nMae bron i chwarter poblogaeth yr ardal, gan gynnwys Creigiau, Sain Ffagan a Phentyrch, yn siarad Cymraeg.\n‘Cadw at ei air’\n“Bydd ysgolion cyfrwng Cymraeg yn rhan ganolog o ddatblygiad Plasdŵr,” meddai’r cynghorydd Huw Thomas mewn neges ar Twitter y llynedd.\nOnd penderfynodd cabinet y cyngor yr wythnos ddiwethaf y byddan nhw’n sefydlu ymgynghoriad ar gyfer ysgol ddwyieithog newydd.\n“Rydyn ni’n cychwyn y ddeiseb er mwyn sicrhau bod Arweinydd y Cyngor yn cadw at ei air i agor ysgol cyfrwng Cymraeg, nid ysgol ddwyieithog,” meddai Mabli Siriol o Gymdeithas yr Iaith.\n“Roedden ni ar ddeall y byddai’r ysgol gyntaf yn un cyfrwng Cymraeg. Beth sydd wedi digwydd?\n“Ydy’r Arweinydd wedi gwneud tro pedol er mwyn plesio’r rhai gwrth-Gymraeg o fewn y cabinet?\n“Wrth ddathlu 70 mlynedd o addysg cyfrwng Cymraeg yn y brifddinas, dylai fod yn cadw at addewid er lles bywydau’r genhedlaeth nesaf.\n“Ysgol benodedig Gymraeg sydd ei hangen os yw’r Cyngor o ddifrif am sicrhau ein bod ni’n cyrraedd miliwn o siaradwyr.\n“Mae’n rhaid i Gaerdydd sicrhau cynnydd dramatig a chyflym yn nifer y disgyblion sy’n mynd i ysgol Gymraeg er mwyn sicrhau y caiff y targed ei gyrraedd.”\n“Mae agor ysgol newydd sbon ar gyfer y datblygiad tai yma yn cynnig cyfle euraidd i gynyddu’n gyflym y ddarpariaeth cyfrwng Cymraeg,” meddai wedyn.\n“Drwy beidio defnyddio’r cyfalaf sy’n dod gyda’r datblygiad tai anferth yma i agor ysgol cyfrwng Cymraeg benodedig, mae’r cyngor yn rhwystro twf y Gymraeg yn yr ardal a dyheadau’r rhan helaeth o bobl yr ardal i adfer y Gymraeg a gweld ein pobl ifanc yn dod yn rhugl yn yr iaith.\n“Ar hyn o bryd, yn ôl ystadegau’r cyngor, mae mwy o blant oedran derbyn sydd eisiau lle mewn ysgol cyfrwng Cymraeg nag sydd o le iddyn nhw, ond mae llefydd dros ben mewn ysgolion Saesneg, beth yw’r synnwyr agor ffrwd Saesneg felly?”erdydd


Golygyddol - Ionawr 2012 - WHQ - WHQ\nGolygyddol – Ionawr 2012\nPrin bod unrhyw ddadl ynglŷn â’r angen am dai ychwanegol – ym mhob deiliadaeth, ond yn enwedig tai y gall teuluoedd ar incwm isel eu fforddio. Mae’r Gweinidog yn ddiweddar wedi ymrwymo i osod targed ar gyfer cartrefi newydd – ond mae am iddo fod yn fwy eang ei gwmpas na chartrefi newydd a adeiledir gan landlordiaid cymdeithasol cofrestredig yn unig, boed gyda chymorth Grant Tai Cymdeithasol neu hebddo.\nOnd y cwestiwn mawr yw sut y gellir cyllido cartrefi newydd i ateb lefelau o angen sy’n cynyddu beunydd. Gwyddom fanylion cyllideb Llywodraeth Cymru am 2012-13 erbyn hyn. Er nad yw’r darlun cyffredinol yn un positif, rhoddwyd hwb i’r gwaith o sicrhau fod cartrefi gwag yn cael eu hailddefnyddio gan ddyraniad o £5 miliwn i awdurdodau lleol i ddatblygu cynllun benthyciadau a ailgylchir.\nGwyddom hefyd y bydd arian yn dod i Gymru o ganlyniad i rewi’r dreth gyngor ac elfennau o ddatganiad hydref y Canghellor. O safbwynt y cyntaf o’r rhain, dyrannwyd bron 50% o’r cyfanswm o £38.9 miliwn i dai; buddsoddir £6 miliwn ym Mhroject Tai Melin Trelái yng Nghaerdydd dros y ddwy flynedd nesaf, gwerir £9.26 miliwn i ddarparu 130 o gartrefi fforddiadwy ledled Cymru, a £3 miliwn arall i ehangu cynllun effeithlonrwydd ynni cartref Arbed. O safbwynt datganiad yr hydref, bydd £216 miliwn ar gael. Mae tai yn faes delfrydol o ran defnyddio’r arian hwn yn ddoeth – gan greu cartrefi, swyddi a llefydd hyfforddi, cyfrannu at gymunedau a chyfuno buddsoddi cyhoeddus â ffynonellau eraill.\nEfallai y deillia rhai syniadau ynglŷn â sut i gyllido tai newydd fforddiadwy o ymchwiliad y Pwyllgor Cymunedau, Cydraddoldeb a Llywodraeth Leol sydd wedi derbyn tystiolaeth gan fwy na 30 o gyrff. Mae’r rhan fwyaf o’r cyflwyniadau yn nodi’r angen am fynd ati mewn modd cyfannol i ymdrin â’r prinder cyflenwad tai. Mae llawer o’r cyflwyniadau hefyd yn pwysleisio swyddogaeth barhaol nawdd y llywodraeth i sicrhau fod tai’n fforddiadwy i rai ar incwm isel ac yn dadlau’r achos o blaid blaenoriaethu buddsoddi cyfalaf mewn tai oherwydd ei allu i gynhyrchu buddiannau economaidd a chymdeithasol tra’n ychwanegu at y nifer o gartrefi. Mae consensws sylweddol yn datblygu ar y mater hwn ar lefel wleidyddol hefyd. Ym mis Rhagfyr 2011 sgrifennodd y Grŵp Tai Traws-bleidiol at y Prif Weinidog i ofyn am gyfarfod i drafod blaenoriaethu’r adnoddau ychwanegol a oedd ar gael yn sgîl datganiad hydref y Canghellor. Efallai ein bod yn gweld ambell i eginyn gwyrdd yng nghanol y gaeaf?


Gadael Gwr Camdriniol - Cwnsela Priodas\nHelp Gydag Ysgariad A ChysoniCyd-FywPriodas Ac EntrepreneuriaidSyniadau RhoddAwgrymiadau Rhyw Ar Gyfer CyplauAwgrymiadau Gorau Ar Gyfer Tyfu Agosatrwydd Mewn PriodasAlimoniCytundebau PrenuptialSyniadau A Chynghorau RhamantaiddCwnsela Priodas\nPrif / Cwnsela Priodas / Gadael Gwr Camdriniol\nGadael Gwr Camdriniol\nMae trais domestig yn parhau i fod yn broblem amlwg yn ein diwylliant\nCreu cynllun dianc\nHysbysu'r awdurdodau am y sefyllfa\nPeidiwch â dychwelyd\nRoedd Marilyn yn gwybod bod yna drafferth pan gerddodd trwy ddrws y gegin. Roedd y teledu yn blaring, roedd y cabinet gwirod ar agor yn llydan, ac roedd arogl digamsyniol Marlboro Red Cigarettes yn llenwi'r lle. Roedd Ralph wedi meddwi eto.\nYn anffodus, byddai ymddygiad meddw “telltale” Ralph yn eithafol y noson hon. Roedd Marilyn wedi bod ar ddiwedd derbyn ymddygiad ymosodol Ralph lawer gwaith o’r blaen, ond heno byddai hi’n brwsio yn erbyn marwolaeth ei hun.\nCeisiodd Marilyn sleifio heibio Ralph, gan obeithio na fyddai hi'n ei ddeffro o'i hurtrwydd. “Os gallaf wneud fy astudiaeth yn unig,” dywedodd wrthi ei hun wrth iddi lithro trwy'r ystafell fyw. Roedd hi'n aflwyddiannus.\nPan glywodd Ralph yr ôl troed, cododd a chwympo ei wraig ar unwaith. Yn ddig na pharatowyd ei ginio, gafaelodd Ralph mewn lamp a'i daflu i gyfeiriad Marilyn.\nwedi ei ddifetha gan ysgariad\nYN felly bu sylfaen serameg y lamp mewn gwrthdrawiad ag wyneb Marilyn, fe wnaeth y ffrwydrad a ddeilliodd ohoni ei thorri’n ddwfn. Gwaed yn arllwys i lawr ei hwyneb, rhedodd Marilyn trwy'r drws ffrynt, gan obeithio tynnu car oedd yn pasio i lawr. Ni fyddai gan Ralph ddim ohono.\nGan alw am gryfder annirnadwy, tynnodd Ralph ei wraig i lawr y palmant tuag at ddrws agored y tŷ. Wrth iddi fynd o gwmpas, dywedodd Marilyn wrth ei hun, “Dydw i ddim yn mynd i'w wneud.”\nDyna pryd y baglodd Ralph ar y gris yn arwain at “lanio” y tŷ. Gan daro cefn ei ben wrth iddo gwympo i'r tyfwr, cafodd Ralph ei wneud yn anymwybodol. Byddai help yn cyrraedd i Marilyn. Prin.\nEr bod yr ystadegau'n dweud wrthym fod dynion yr un mor debygol o ddioddef trais domestig â menywod, mae'n rhaid i ni gydnabod hynny gall dynion beri llawer mwy o ddifrod corfforol na llawer o fenywod.\nM. perthnasoedd camdriniol yn uniongyrchol a ch mae trais omestic bob amser yn ymwneud â phŵer. Gan ddefnyddio cywilyddio, goleuo nwy, ymddygiad ymosodol corfforol, ac ati, mae cyflawnwyr yn tynnu dioddefwyr pŵer a gobaith.\nYn aml, nid yw dioddefwyr trais domestig yn sylweddoli eu bod mewn perthynas ymosodol nes ymhell ar ôl i'r tramgwyddwr newid realiti i'r dioddefwr a pheri poen sylweddol.\nYn y darn hwn, nid ydym yn ceisio dyrannu achosion sylfaenol trais domestig gan obeithio y gallwn ei “roi” cyn iddo ddechrau.\nI'r gwrthwyneb, rydym yn tybio bod trais domestig eisoes yn ffactor mewn perthynas.\nOs yw'r dioddefwr yn gwybod ei fod gydag a gŵr sy'n cam-drin yn feddyliol ac eisiau gwybod sut i ddod allan o berthynas ymosodol , yna gellir cymryd y camau hyn i liniaru caledi a cholled yn y dyfodol.\nOs ydych chi mewn perthynas â dyn ymosodol, peidiwch â cheisio mynd trwy'r amseroedd garw yn unig .\nWrth ddelio â goblygiadau cam-drin, mae'n hanfodol bwysig i ddioddefwyr amgylchynu eu hunain gyda chocŵn o gefnogaeth emosiynol a materol.\nEstyn allan i aelod dibynadwy o'r teulu, ffrind, ceisiwch cwnsela cam-drin domestig, therapi cam-drin domestig, neu gael cam-drin domestig yn helpu trwy ffonio llinell gymorth cam-drin domestig.\nIS xplain yn union beth sy'n digwydd yn eich bywyd. Gadewch i'r cynorthwyydd hwn (neu'r cynorthwywyr) wybod y gallai fod angen i chi estyn allan atynt os daw'ch sefyllfa'n beryglus.\nGofynnwch i'r cynorthwywyr greu cofnod manwl o'r wybodaeth rydych chi'n ei darparu iddyn nhw. Os yw'r cynorthwyydd yn gweld camdriniaeth neu ymddygiad amheus, gofynnwch iddo gofnodi'r wybodaeth hon hefyd. Byddai'r wybodaeth hon yn ddefnyddiol iawn yn dod allan o berthynas ymosodol.\nOs yw'ch partner yn anfodlon cydnabod a cheisio cymorth am ei ymddygiad ymosodol, rhaid i chi adael y berthynas. Ni fydd y sefyllfa'n gwella'n llym ar awdurdod eich ewyllys da a chryfder eich cymeriad.\nFelly sut i adael perthynas ymosodol? Yn anad dim, mae angen i chi greu cynllun dianc nawr . Stowe arian ychwanegol ar gyfer y foment o ddianc, cael eich presgripsiynau a'ch dogfennau pwysig mewn lleoliad diogel y tu hwnt i'ch cartref.\nGwybod - ymlaen llaw - pwy fyddwch chi'n ei ffonio a ble byddwch chi'n aros pan fydd yn rhaid i chi adael eich cartref. Os oes gennych blant, rhaid i'ch cynllun eu cynnwys hefyd.\nPeidiwch â gadael eich plant ar ôl o dan unrhyw amgylchiadau. Braich eich hun os oes rhaid.\nOs yw gwacáu o'ch cartref ar fin digwydd, ewch ymlaen a gadewch i'r heddlu wybod am eich trafferth a'ch cynllun ar gyfer gadael y berthynas ymosodol . Gallwch hefyd ffonio a llinell gymorth cam-drin perthynas a cheisio cymorth ganddynt.\nOs ydych bod â thystiolaeth sy'n cadarnhau eich honiad o gam-drin corfforol , cael y dystiolaeth yn barod i droi drosodd at yr heddlu. Pan fyddwch yn glir o'r tŷ, ffoniwch yr heddlu a gadewch iddynt wybod eich bod wedi dioddef trais domestig.\nBydd yr heddlu yn eich helpu i ffeilio’r dogfennau priodol gyda’r llysoedd fel y gallwch sefydlu “gorchymyn amddiffyn” ar eich rhan.\nPryd gadael an emosiynol perthynas ymosodol neu adael gŵr ymosodol, Mae'n rhaid i ti peidio â dychwelyd adref .\nMewn cylch nodweddiadol o gam-drin, bydd y tramgwyddwr yn ceisio eich trin fel y byddwch yn dychwelyd i'r cartref / perthynas. Peidiwch â'i brynu!\nMae cyfnod mis mêl perthynas ymosodol bob amser yn beicio yn ôl i'r un hen batrwm o gam-drin. Gadewch bartner ymosodol, a pheidiwch â blincio llygad.\nDyma realiti trais domestig; heb ymyrraeth seicolegol, bydd yn cynyddu. Pam rhoi eich hun trwy fwy?\nNid oes unrhyw un yn mynd i berthynas â'r rhagdybiaeth y bydd y berthynas yn dod i ben yn wael. Yn anffodus, prin yw'r diweddiadau hapus pan fydd trais domestig yn gafael mewn perthynas.\nNi allwch drwsio'ch partner! Ni allwch ffrwyno'r trais ar eich pen eich hun. Felly, amgylchynwch eich hun gyda chefnogaeth, a pharatowch gynllun ar ei gyfer gadael camdriniwr emosiynol a symud tuag at fywyd mwy sefydlog, bywiog.\nOs ydych chi'n teimlo na allwch chi ddianc rhag cylch camdriniaeth, ceisiwch gymaint help i ferched sydd wedi'u cam-drin fel y gallwch ymgynnull. Cyn bo hir byddwch yn darganfod bod y rhai sy'n eich adnabod orau eisoes yn gwybod eich bod yn delio â pherthynas uffernol.\nYmddiried yn eich greddf , crynhoi eich cryfder, a pharatoi i adennill rheolaeth ar eich bywyd, a chyn bo hir byddech chi'n cael eich hun dod dros berthynas ymosodol .\nsut i ddelio ag amharchus mewn deddfau\nswyddi rhyw ar gyfer bywyd priodasol\nsut i adfywio perthynas


Efallai y bydd gennych hawl hefyd i daliad os cewch gyfarwyddyd i hunan-ynysu am gyfnod sy'n dechrau ar 1 Chwefror 2021 neu ar ôl hynny gan ap COVID-19 GIG Cymru.\nO rydych wedi cael hysbysiad drwy Ap Covid-19 y GIG oherwydd eich bod wedi bod mewn cysylltiad agos â rhywun sydd wedi cael canlyniad positif ar neu ar ôl 1 Chwefror 2021\nMewn achosion lle mae’n ofynnol i blant ynysu, dim ond un taliad a ellir ei wneud i aelwyd ar gyfer y cyfnod hwnnw. Os gwneir cais gan fwy nac un unigolyn mewn perthynas â’r uned deuluol, dylai’r awdurdodau lleol ystyried pwy yw’r unigolyn mwyaf priodol i wneud y cais.\nOs dywedwyd wrth eich plentyn i hunan-ynysu\nMae rhiant neu ofalwr hefyd yn gallu ymgeisio am daliad os dywedwyd yn ffurfiol wrth eu plentyn i hunan-ynysu. Ni fyddwch yn gallu cael y taliad os dywedwyd wrth eich plentyn i hunan-ynysu gan yr ap COVID-19 GIG.\nI gael y taliad, mae’n rhaid iddynt fynychu ysgol, addysg bellach neu ofal plant (hyd at ac yn cynnwys Blwyddyn 11 neu hyd at 25 oed os oes ganddynt anghenion cymhleth) a dywedwyd wrthynt yn ffurfiol i hunan-ynysu gan naill ai:\nGwasanaeth Profi, Olrhain a Diogelu GIG Cymru\nSylwer bod y meini prawf cymhwyso wedi’i ymestyn i blant blwyddyn 11 o 7 Mehefin 2021. Gellir gwneud hawliadau ôl-weithredol ar gyfer plant cymwys am gyfnodau o hunan-ynysu sy’n dechrau ar neu ar ôl 12 Ebrill 2021. Fodd bynnag, mae’n rhaid i hawliadau gael eu gwneud i Awdurdodau Lleol o fewn 21 diwrnod o 7 Mehefin 2021.\n17 Chwefror 2021, caiff y gronfa taliadau yn ôl disgresiwn ei hymestyn ar gyfer:\nPobl nad oes Arian Cyhoeddus ar Gael Iddynt\nPobl sydd ag incwm o lai na £500 yr wythnos (net)\nPobl sy’n cael Tâl Salwch Statudol neu lai\nMae’r cais hwn ar gyfer un person yn unig ac mae’n rhaid i unrhyw geisiadau pellach o fewn yr un aelwyd gael eu gwneud gan bob unigolyn\nBydd angen ichi hefyd ddarparu cadarnhad ysgrifenedig gan eich cyflogwr na wnaethoch weithio yn ystod y cyfnod hwn a bod eich enillion wedi lleihau o ganlyniad. Os ydych yn hunangyflogedig, bydd yn rhaid ichi ddarparu datganiad i'r perwyl hwn.\nPryd y dylech chi gyflwyno cais am daliad?\nFel arfer, gallwch gyflwyno cais hyd at 14 diwrnod ar ôl diwedd eich cyfnod hunanynysu. Ni chaniateir i ni dderbyn ceisiadau ar ôl y cyfnod hwn.\nBydd gan rieni/gofalwyr y dywedwyd wrthynt i hunanynysu rhwng 23 Hydref a dydd Sul 13 Rhagfyr 2020 tan ddydd Sul 27 Rhagfyr i wneud cais am daliad hunanynysu gan nad oedd y cynllun wedi'i ehangu i'w gwneud yn gymwys ar gyfer taliad tan ddydd Llun 14 Rhagfyr.\nEfallai gall gweithwyr gofal y gofynnir iddynt beidio â mynd i'r gwaith oherwydd COVID-19 neu oherwydd y tybir bod ganddynt COVID-19 gyflwyno cais ar gyfer cynllun ychwanegiad at dâl salwch statudol (SSP) Llywodraeth Cymru. Fe'i lansiwyd ar 1 Tachwedd 2020 a bydd yn parhau tan 30 Medi 2021. Mae arweiniad ar y cynllun hwnnw ar gael ar wedudalen Llywodraeth Cymru: Canllawiau COVID-19 ar gyfer Gweithwyr Gofal\nSylwer: Ni all gweithwyr gofal gyflwyno ceisiadau ar gyfer y taliad hunanynysu a'r cynllun tâl salwch statudol ar gyfer yr un cyfnod hunanynysu a bydd angen iddynt ddewis pa daliad i'w hawlio.\nI wneud cais cliciwch ar y ddolen isod:\nAm wybodaeth neu gymorth pellach anfonwch unrhyw ymholiadau at:\nNeu ewch i'r ddolen isod:


Gweinidog y Gymraeg a Dysgu Gydol Oes wedi annerch Cynhadledd Materion Blynyddoedd Cynnar y Drindod Dewi Sant a CCCA\nMae Alun Davies (AC), Gweinidog y Gymraeg a Dysgu Gydol Oes, wedi annerch cyd-gynhadledd flynyddol y Drindod Dewi Sant a Chanolfan Cymru er Cydraddoldeb mewn Addysg ar 6 Gorffennaf yn y Village Hotel, Abertawe.\nTeitl y gynhadledd oedd Materion Blynyddoedd Cynnar: Datgelu’r Dyfodol ac roedd yn gynhadledd genedlaethol i Gymru. Ei nod oedd archwilio ymchwil, polisi ac arfer yn y proffesiwn.\nMeddai Mr Davies: “Mae llawer iawn yn digwydd ar hyn o bryd ym maes addysg yng Nghymru a hoffem ni weithio ochr yn ochr â’r bobl hynny sy’n gweithio’n galed iawn, ddydd ar ôl dydd, i gyflawni’r safonau addysg gorau posibl ar draws Cymru. Rydym ni am sicrhau ein bod ni’n gweithio gyda phroffesiwn sy’n teimlo ei fod yn cael ei werthfawrogi, a’i barchu. Byddwn ni’n sicrhau bod cyfleoedd ar gael i bobl ddarparu ein deilliannau’n effeithiol. Hoffwn i bawb sydd yma ac mewn lleoedd eraill afael yn y cyfle hwnnw.”\nMeddai Dr Jane Waters, Deon Cynorthwyol Ymchwil a Throsglwyddo Gwybodaeth yn y Drindod Dewi Sant: “Yr her sydd o'n blaenau yw gweithio gyda’n gilydd er mwyn sicrhau bod gan y rheini sy’n gweithio gyda phlant bach y sgiliau i sicrhau bod pob plentyn yn cael cymorth i lwyddo.\n“Mae'r cyfle gan y gymuned Blynyddoedd Cynnar i afael yn yr her hon gyda chymorth pawb sy’n ymrwymedig i newid cynaliadwy.”\nArddangosai’r gynhadledd amrywiaeth o enghreifftiau o arfer y Blynyddoedd Cynnar o ysgolion, prifysgolion, sefydliadau’r trydydd sector a gwneuthurwyr polisi. Roedd y siaradwyr yn cynnwys yr Athro Iram Siraj, Athro Addysg, Adran Dysgu ac Arweinyddiaeth, Athrofa Addysg UCL, Coleg Prifysgol Llundain a drafododd: ‘Pa Ddysgu Proffesiynol pellach sydd ei angen i weithredu’r Cyfnod Sylfaen?’\nMeddai’r Athro Iram Siraj: “Roeddwn i’n falch dros ben i glywed gan y Gweinidog fod Llywodraeth Cymru wedi derbyn y 23 argymhelliad yn sgil f’archwiliad o'r cyfnod sylfaen. Roedd llawer ohono’n ymwneud â’r sgiliau angenrheidiol i gyfoethogi dysgu a lles plant.”\nMeddai’r Athro Dylan E Jones, Deon y Gyfadran Addysg a Chymunedau yn y Drindod Dewi Sant a Chyfarwyddwr yr Athrofa Addysg: “Dywedodd y prif siaradwr a’r Gweinidog ill dau fod angen i ni alinio arbenigedd addysg uwch ag arfer proffesiynol. Mae hon yn elfen allweddol yn strategaeth a chred yr Athrofa i helpu i lunio polisi ac arfer addysg yng Nghymru.”\nRoedd anerchiadau eraill gan Ysgol y Bedol, Dr Jane Waters, Deon Cynorthwyol Ymchwil a Throsglwyddo Gwybodaeth yn y Drindod Dewi Sant ac Ann-Marie Gealy, Pennaeth Dros Dro’r Ysgol Blynyddoedd Cynnar. Hefyd trafododd Joe Cudd, Pennaeth Ysgol Gynradd Maes y Morfa, ‘Gydweithredu ar draws gwasanaethau cyhoeddus i wella deilliannau dysgwyr.’\nMeddai David Egan, Athro Polisi Addysg yng Nghymru a Chyfarwyddwr Canolfan Cymru er Cydraddoldeb mewn Addysg yn y Drindod Dewi Sant: “Roedd hwn yn gyfle unigryw i ymarferwyr, gwneuthurwyr polisi ac ymchwilwyr yng Nghymru ddod at ei gilydd i drafod datblygiadau ym maes addysg y blynyddoedd cynnar. Gobeithio y daw’n ddigwyddiad rheolaidd yn y calendr addysg yng Nghymru.”\nCynhaliwyd cyfres o weithdai’n cynnwys: Lansio Grŵp Diddordeb Arbennig y Blynyddoedd Cynnar, Cynllun Gweithredu’r Cyfnod Sylfaen, Llais Plant a Dyletswydd Prevent, Graddfa Meddwl yn Estynedig ac ar y Cyd a Lles Emosiynol (SSTEW) yng Nghymru, Grant Amddifadedd Disgyblion y Blynyddoedd Cynnar, Llythrennedd Corfforol a Chynnig Gofal Plant Llywodraeth Cymru.\nY gynhadledd hon oedd yr ail gynhadledd broffil uchel i’r Drindod Dewi Sant yn dilyn digwyddiad llwyddiannus iawn yn Neuadd y Ddinas Caerdydd a ddenodd arbenigwyr o amryw sectorau addysg yng Nghymru, gan lansio hefyd Athrofa Addysg y Brifysgol.\nRoedd y gynhadledd yng Nghaerdydd, o’r enw Sicrhau’r Dyfodol: Adeiladu System Hunan-wella, wedi darparu cyfle i’r gymuned addysg ddeall y blaenoriaethau a fydd yn goleuo gwaith y weinyddiaeth sydd newydd ei hethol; pwyso a mesur y cynnydd mae’r sector wedi’i wneud mewn adeiladu system hunan-wella; ac archwilio'r heriau y bydd y blaenoriaethau hyn yn eu gosod i arweinwyr addysg yn y blynyddoedd sy’n dod.\nYn ystod y digwyddiad, cyflwynodd yr Athro Medwin Hughes, DL, Is-Ganghellor y Drindod Dewi Sant, Gomisiwn Addysg Cymru, a sefydlwyd er mwyn dwyn ynghyd unigolion amlwg y bernir eu bod yn brif feddylwyr ac sydd â hanes o lwyddiant rhagorol yn eu meysydd addysg eu hunain.\nSteve Davies, Cyfarwyddwr Addysg Llywodraeth Cymru, a roddodd y brif araith – Sicrhau’r Dyfodol – ac ef yn ogystal a lansiodd yr Athrofa Addysg i Gymru.\nRoedd y Gynhadledd yn dilyn digwyddiad llwyddiannus a gynhaliwyd yng Ngwesty'r Marriot yn Abertawe ym mis Mai i lansio’r Bartneriaeth Dysgu Proffesiynol gydag ysgolion uwchradd a chynradd ar draws Cymru.\nMae’r Athrofa Addysg i Gymru yn gyfuniad o arweinwyr addysg rhyngwladol sy’n gweithio i drawsffurfio addysg a thrawsffurfio bywydau yng Nghymru ac mae tair elfen i’w gwaith.\nY cyntaf yw sefydlu Comisiwn Addysg i Gymru. Mae arbenigwyr rhyngwladol blaenllaw ym maes addysg wedi addo'u cefnogaeth ar gyfer sefydlu Comisiwn Addysg Cymru i weithio ochr yn ochr â’r Athrofa Addysg.\nSefydlwyd y Comisiwn Addysg i sicrhau bod yr Athrofa yn dysgu o’r ymchwil, polisi ac arfer addysg gorau yn rhyngwladol. Cyfranna’r Comisiwn Addysg i gyfeiriad strategol yr Athrofa gan herio ei harfer a’i pherfformiad.\nWrth wraidd yr Athrofa y mae’r Bartneriaeth Dysgu Proffesiynol - mwy na 100 o ysgolion yn gweithio gyda Phrifysgol Cymru Y Drindod Dewi Sant i ddatblygu a chyflwyno ffurf newydd ar addysg athrawon. Lansiwyd y bartneriaeth hon ar 16 Mai 2016 ac mae wedi dechrau gweithio ar wella’r modd o gynllunio, darparu a gwerthuso dysgu proffesiynol. Wrth wraidd y gwaith hwn ceir ysgogiad i ymgorffori ymchwil o fewn addysg er mwyn llunio'r hyn a wnawn, ac iddo ddod yn rhan o waith beunyddiol athrawon.\nMae’r Brifysgol hefyd yn sefydlu Canolfannau Rhagoriaeth Ymchwil er mwyn sicrhau bod gan yr Athrofa’r wybodaeth a’r ddealltwriaeth sydd eu hangen i gyflawni’i chenhadaeth. Gan adeiladu ar ei chryfderau cyfredol ym meysydd addysg Blynyddoedd Cynnar, Tegwch, yr Iaith Gymraeg a Diwylliant, mae’r Athrofa yn gweithio gyda Phrifysgol Glasgow i greu Canolfan ar gyfer Asesu Addysgol yn seiliedig ar ymchwil; gyda chydweithwyr yn yr Alban, Iwerddon ac yn y consortia rhanbarthol i ddatblygu Canolfan Arweinyddiaeth Addysgol; a chydag arbenigwyr ar draws Cymru a thu hwnt i ddatblygu rhagoriaeth mewn addysg fathemateg.\nBydd yr Athrofa Addysg yn ymestyn ei dylanwad ar draws Cymru. Bydd yn sicrhau bod y Bartneriaeth Dysgu Proffesiynol, y Canolfannau Rhagoriaeth Ymchwil a Chomisiwn Addysg Cymru yn gweithio i gyflawni’i chenhadaeth sef “Trawsnewid Addysg ... Trawsnewid Bywydau”.


CartrefIechyd a gofal cymdeithasolHyfforddiant ar gyfer gofal cymdeithasol\nCalendr digwyddiadau hyfforddiant ar gyfer gofal cymdeithasol\nMae'r holl hyfforddiant am ddim. Cewch wybod mwy am ein cyrsiau hyfforddi yn y canllaw hwn. (Canllaw am ddod)\nGwneud cais ar-lein am hyfforddiant ar gyfer gofal cymdeithasol\nFel arall, gallwch chi lawrlwytho a llenwi'r ffurflen neilltuo lle a'i hanfon at: Tîm Datblygu Gweithlu, Gwasanaethau Oedolion a Busnes, Cyngor Sir Ddinbych, Blwch Post 62, Rhuthun, LL15 9AZ.\nDarperir yr hyfforddiant hwn fel rhan o'r Bartneriaeth Datblygu Gweithlu Gofal Cymdeithasol (PDGGC). Cewch fwy o wybodaeth yma.\nGallwch weld y newyddion a'r wybodaeth ddiweddaraf gan y PDGGC yn y newyddlen hon.\nAdnoddau Gofal Cymdeithasol Cymru\nCymwysterau Cymru - Sesiynau ymgysylltu Iechyd a Gofal Cymdeithasol a Gofal Plant\nDarganfyddwch amdanyn Sesiynau ymgysylltu Iechyd a Gofal Cymdeithasol a Gofal Plant\nGofal Cymdeithasol Cymru – Fframwaith sefydlu Cymru Gyfan


Dirprwy Gyfarwyddwr, Dysgu Digidol -\nSwydd Wag -- Dirprwy Gyfarwyddwr, Dysgu Digidol\nDeputy Director, Digital Learning, Candidate Brief and Job Description.pdf – 631KB\nDirprwy Gyfarwyddwr Dysgu Digidol, Addysg a Gwasanaethau Cyhoeddus Briff i Ymgeiswyr a Disgrifiad o'r Swydd.pdf – 460KB\nMae'r swydd hon yn gyfle i arwain ein dull gweithredu o ran Dysgu Digidol ledled Cymru – i sicrhau bod ein dysgwyr yn cael y profiad dysgu gorau posibl drwy ddefnyddio technoleg newydd ac arloesi, a bod ysgolion yn cael y llwyfannau a'r gallu digidol sydd\neu hangen arnynt i helpu dysgwyr.\nDros y flwyddyn ddiwethaf, rydym wedi gweld pwysigrwydd hanfodol llwyfannau digidol i gefnogi dysgu. Gan adeiladu ar waith yr Is-adran Dysgu Digidol dros y blynyddoedd diwethaf, llwyddodd ysgolion yng Nghymru yn gyflym i drosglwyddo’n llyfn i ddysgu o bell a dysgu cyfunol mewn ymateb i bandemig Covid-19. Bu'r tîm Dysgu Digidol hefyd\nyn gweithio gydag eraill i gyflwyno rhaglen uchelgeisiol i sicrhau bod gan ddysgwyr sydd wedi'u hallgáu'n ddigidol yr offer yr oedd eu hangen arnynt i allu cymryd rhan mewn sesiynau dysgu drwy gydol y pandemig.\nBydd gan yr ymgeisydd llwyddiannus ar gyfer y swydd hon rôl arweiniol allweddol wrth ddatblygu'r agenda hon yn y dyfodol. Bydd disgwyl iddo adeiladu ar waith rhaglen Hwb, a'r hyn a ddysgwyd yn ystod y pandemig, i sicrhau ein bod yn gwella ac yn datblygu Hwb ymhellach yn barhaus fel gwasanaeth blaengar, arloesol i athrawon, gan ddysgu i\ngefnogi cenhadaeth ein cenedl, Addysg yng Nghymru.\nBydd hefyd yn rhan o agenda ddigidol uchelgeisiol a chyffrous yng Nghymru, gan weithio gyda Phrif Swyddogion Digidol Llywodraeth Cymru, llywodraeth leol a'r GIG, a'r Ganolfan Gwasanaethau Cyhoeddus Digidol, i gyflawni uchelgeisiau Gweinidogol a nodir yn Strategaeth Ddigidol Cymru.\nFelly, bydd deiliad y swydd yn gweithio gydag eraill o fewn y Grŵp Addysg a Gwasanaethau Cyhoeddus i sicrhau bod yr agenda ddigidol yn cael blaenoriaeth yn ein cenhadaeth addysg, ar lefel dysgu proffesiynol, cymwysterau a'r cwricwlwm. Bydd gan ddeiliad y swydd gyfrifoldeb strategol dros ddatblygu a chyflawni polisi dysgu digidol, a bydd yn cyfarwyddo nifer o brosiectau lefel uchel sy'n ymwneud â blaenoriaethau Gweinidogol y bydd disgwyl iddo eu hyrwyddo yn unol â’r fanyleb, o fewn y gyllideb ac yn brydlon. Bydd deiliad y swydd hefyd yn darparu cyngor polisi a phroffesiynol i Weinidogion ar arfer gorau, tueddiadau wrth edrych i’r dyfodol,\nbuddsoddiadau a gwerth am arian o fewn yr agenda dysgu digidol sy'n newid yn gyflym, a’r cyfan o fewn y dirwedd ddigidol ehangach.\nMae'r Is-adran Dysgu Digidol yn rhan o'r Gyfarwyddiaeth Gweithrediadau, o fewn y Grŵp Addysg a Gwasanaethau Cyhoeddus.\nMae'r Is-adran yn cynnwys 41 o staff, sydd wedi'u grwpio ar hyn o bryd mewn dwy gangen sy'n gyfrifol am gyllideb refeniw o £4.4 miliwn a chyllideb gyfalaf o £15 miliwn yn 2020-21, gan adlewyrchu'r blaenoriaethau presennol. Bydd cyllidebau yn amrywio o flwyddyn i flwyddyn yn unol â'r blaenoriaethau ar y pryd, a bydd angen i ddeiliad y swydd arwain y gwaith o wneud y gorau o fuddsoddiadau Llywodraeth Cymru ym maes dysgu digidol drwy gydweithio a chyd-greu â rhanddeiliaid, gan gynnwys cyflenwyr. O'r herwydd, mae angen lefel uchel o grebwyll masnachol, sgiliau cyfathrebu rhagorol a lefel uchel o hygrededd o fewn y sector.\nAsesiadau ar gyfer ymgeiswyr a fydd yn cyrraedd y rhestr fer.\nProfion Seicometrig Ar-lein – bydd y rhain yn cynnwys rhesymeg rifyddol a geiriol a thrafodaeth gyda seicolegydd. Byddwch yn cael dolen at y profion ar-lein o fewn 10 diwrnod i'r cyfarfod i lunio’r rhestr fer.\nOs ydych wedi cwblhau'r profion seicometrig ar-lein yn ystod y ddwy flynedd diwethaf ar gyfer swydd ar yr un radd, ni fydd angen ichi gwblhau'r profion hyn eto ar gyfer yr ymarfer recriwtio penodol hwn.\nYmarfer Ymgysylltu â Rhanddeiliaid – bydd hyn yn digwydd ar 5 Tachwedd 2021.Bydd y gweithgareddau uchod yn rhan o’r asesiad cyffredinol sy’n ofynnol ar gyfer yr ymarfer recriwtio hwn yn ogystal â chyfweliad y panel dethol.Cyfweliadau’r Panel – mae’r rhain wedi’u trefnu ar gyfer 15 Tachwedd 2021.\nCaiff pob un o’r uchod eu cynnal drwy Microsoft Teams\nDylai’ch enw gael ei dynnu o'ch CV a'ch datganiad personol pan fyddwch yn\ncyflwyno eich cais.\n15eg o Dachwedd 2021


Cyngor yn gweithredu’n gyflym i gael gwared graffiti sarhaus\nGwynoro Jones February 14, 2021 2 min read\nMAE Cyngor Bwrdeistref Sirol Pen-y-bont ar Ogwr wedi cymryd camau cyflym i gael gwared ar graffiti sarhaus a ymddangosodd dros nos ar wal yn Sarn.\nYn wreiddiol, roedd neges ar y wal yn nodi ‘Diolch GIG a’r gweithwyr allweddol’, ond cafodd ei newid i gynnwys gair rheg sarhaus.\nRoedd trigolion lleol yn gyflym i hysbysu’r cyngor, ac ymwelodd y tîm Strydoedd Glanach â’r lleoliad i gael gwared ar y geiriau annymunol. Mae trefniadau bellach yn cael eu gwneud i’r wal gael ei phaentio’n llwyr, ac mae’r cyngor yn trafod â sefydliadau lleol i weld a ellir gosod teyrnged newydd yno.\nDywedodd y Cynghorydd Richard Young, Aelod Cabinet dros Gymunedau:\n“Pan ystyriwch sut mae staff iechyd a gofal cymdeithasol a gweithwyr allweddol eraill yn gwneud popeth o fewn eu gallu yn ystod y pandemig coronafeirws, mae’n anodd credu y gallai rhywun fod mor ddwl â phaentio rhywbeth fel hyn.\n“Mae’r ffaith bod y gweithwyr hyn yn gosod eu hunain mewn perygl personol mawr o ddod i gysylltiad â’r feirws wrth ymgymryd â gwaith o’r fath yn gwneud y sylwadau hyd yn oed yn fwy sarhaus.\n“Hoffwn ddiolch i dîm Strydoedd Glanach y cyngor am weithredu mor gyflym i fynd i’r afael â’r mater hwn. Roedd y sylw ffiaidd hwn yn falltod ar y gymdogaeth, ac yn sicr nid yw’n cynrychioli teimladau pobl Sarn am yr ymdrechion y mae ein GIG a’r gweithwyr allweddol yn parhau i’w gwneud.”\nTags: Cyngor Bwrdeistref Pen-y Bont ar Ogwr graffiti sarhaus ar wal yn Sarn\nPrevious Gosod system goleuadau ‘Colour Kinetics’ newydd yng Nghastell Caerdydd\nNext Search for owner of budgie found in Cardiff garden\nDevelopers drop biomass power plant plans in Splott\nSeptember 15, 2021 Alex Seabrook Local Democracy Reporter\nRhondda country park plans update\nSeptember 15, 2021 Anthony Lewis - Local Democracy Reporter


Croeso i fy mlog. Byddaf yn trafod pêl-droed yn bennaf, ond hefyd unrhyw faterion eraill sydd o ddiddordeb i mi.\nMae FC Barcelona wedi ennill pencampwyriaeth La Liga am yr ail tro ar bymtheg, ac am y tro cyntaf ers 1999. Dim ond gem gyfartal oedd angen ar Barca yn erbyn Levante wedi i Real Madrid methu a churo Sevilla, ac er i Levante fynd ar y blaen, roedd gol gan Samuel Eto'o yn ddigon i ennill y bencampwriaeth i'r Catalanwyr.\nNi oedd fawr o steil yn perthyn i'r gem, gyda Barca'n chwarae yn eu crysau brown anarferol, ac ar ôl i Barca unioni'r sgor, roedd chwarter awr ola'r gem yn ddiflas iawn wrth i Barca gadw meddiant o'r bêl trwy ei phasio yn ôl a mlaen rhwng yr amddiffynwyr.\nRoedd Ronaldinho yn dathlu fel ynfytyn ar ddiwedd y gem, ond roedd e'n ffodus ei fod dal ar y cae ar ôl iddo benio un o chwaraewyr Levante yn fwriadol.\nDwi gobeithio bydd y fuddugoliaeth hon yn gosod sail i lwyddiant Barca am flynyddoedd i ddod.\nposted by Rhys @ 4:37 AM 4 comments\nKomas i adael WBA\nMae West Bronmwich Albion wedi gosod Jason Koumas, chwaraewr canol-cae Cymru, ar y rhestr drosglwyddiadau. Dywedodd hyfforddwr WBA, Bryan Robson, ei fod yn siomedig ag agwedd Koumas, a'i amharodrwydd i gyflawni dyletswyddau amddiffynol.\nposted by Rhys @ 6:58 AM 0 comments\nBydd chwaraewr canol-cae dawnus Udinese, Marek Jankulovski, yn colli tair gem gynghrair olaf y tymor wedi iddo dorri ei bigwrn yn rownd gyn-derfynol Cwpan yr Eidal yn erbyn Roma nos Fercher. Mae Udinese yn y pedwerydd safel ar hyn o bryd, fydd yn sicrhau lle iddynt yng Nghyngrair y Pencampwyr am y tro cyntaf. Er hynny, maent â'r un nifer o bwyntiau â Sampdoria, sydd yn y pumed safle, a bydd Udinese yn gweld eisiau'r gwr o'r Weriniaeth Siec wrth i'r ddau dim herio'i gilydd ddydd Sul.\nBydd Jankulovski hefyd yn colli'r ddau gem rhagbrofol ar gyfer Cwpan y Byd sydd gan y Weriniaeth Siec ym mis Mehefin. Disgwylir i'w anaf barhau am dair mis.\nposted by Rhys @ 2:11 AM 0 comments\nEffaith creulon tlodi\nTrueni dros chwaraewyr tim pêl-droed Malawi! Gwatwarwyd eu chwaraewyr gan eu gwrthwynebwyr Tunisia cyn eu gem rhagbrofol Cwpan y Byd diweddar, gan fod chwaraewyr Malawi yn gwisgo tracwisgoedd Lloegr a roddwyd iddynt gan FA Lloegr. Dywedodd Roosevelt Mpinganjira,Ysgrifennydd Cyffredinol Federasiwn Pêl-droed Malawi\n"Mae angen i ni brynu o leiaf 30 tracwisg, ond maent yn ddrud iawn. Ar hyn o bryd bydd yn rhaid i dracwisgoedd Lloegr wneud y tro".\nposted by Rhys @ 5:41 AM 0 comments\nLook-a-likes Cwpan y Byd\nMae'n debyg mai Llew o'r enw 'Goleo' fydd mascot Cwpan y Byd 2006 yn yr Almaen.\nMae fe'n edrych yn uffernol o debyg i mascot gwreiddiol Cwpan y Byd, sef Llew o'r enw 'World Cup Willie' o 1966\nposted by Rhys @ 5:48 AM 0 comments\nRiquelme yn dychwelyd\nMae debyg bydd Juan Roman Riquelme, sydd wedi bod ar fenthyg yn Villareal ers ddau tymor, yn dychwelyd i Barcelona y tymor nesaf. Mae Villareal wedi chwarae'n well na'r disgwyl eleni oherwydd ysbrydoliaeth Riquelme a gwr arall o De America, Diego Forlan, gynt o ManUre.\nposted by Rhys @ 7:37 AM 0 comments\nOster mewn a mas\nEnwyd John Oster yng ngharfan Cymru ar gyfer y sesiynau ymarfer yng Ngwlad y Basg, 17-23 Mai. Dyma'r tro cyntaf iddo ymddangos yng ngarfan Cymru o dan John Toshack, ond byddai Oster wedi chwarae yn erbyn Hwngari oni bai am anaf. Mae Oster ymysg nifer o chwaraewyr a rhyddhawyd gan Burnley yn ddiweddar.\nMae Paul Parry hefyd yn dychwelyd wedi anaf. Gan fod Lewis Price yn rhan o garfan Ipswich ar gyfer y gemau ail-gyfle, mae Wayne Hennessy, golwr Wolves, yn cymryd ei le fel dewis annisgwyl wrth i Tosh gynllunio ar gyfer y dyfodol.\nposted by Rhys @ 4:18 AM 0 comments\nBianconeri ar y brig\nYn ôl un o bapurau newyddion yr Eidal, bu AC Milan a Juventus fel 'dau gi yn ymladd dros yr un asgwrn' eleni wrth geisio ennill y Scudetto. Brynhawn Sul yn y San Siro, cymerodd Juve gam pwysig tuag at sicrhau'r bencampwriaeth am yr wythfed tro ar hugain.\nMilan oedd y ffefrynnau gan y rhanfwyaf o'r gwybodusion cyn y gem, yn enwedig gan fod ymosodwr dawnus ond byrbwyll Juve, Zlatan Ibrahimovic, wedi ei wahardd oherwydd ei ymddygiad treisgar yn y gem yn erbyn Inter ychydig wythnosau cynt.\nOs nad y dyfarnwr gorau yn y byd, yn sicr Pierlugi Collina yw'r dyfarnwr enwocaf, ac efallai dyma fyddai ei gem fawr olaf oherwydd y bydd yn rhaid iddo ymddeol ar ddiwedd y tymor o dan rheolau Uefa.\nRoedd Milan yn dal yn edrych yr un mor simsan ag y buont yn erbyn PSV, a sgoriodd Juve ar ôl hanner awr. Caniataodd Collina i chwarae barhau wedi trosedd ar Nedved, ac yn dilyn dyfalbarhad Alessandro Del Piero, peniodd David Trezeguet unig gôl y gem.\nCafwyd gwell perfformiad gan Milan yn yr ail hanner, a bydd cefnogwyr y Rossoneri yn dyfaru nad oedd Collina eisoes wedi ymddeol ar ôl iddo wrthod galwadau am ddau gic o'r smotyn i Milan. Lloriwyd Cafu yn y blwch cosbi gan Zambrotta, ac ychydig funudau wedyn, tarodd ergyd Cafu fraich Fabio Cannavaro yn y blwch cosbi. Cafodd yr eilydd Pipo Inzaghi gyfle da hefyd, ond roedd Buffon yn graig gadarn yng ngôl y Vecchia Signora.\nNid yw Milan wedi rhoi'r gorau i'w gobeithion eto, ond ymddengys mai Juve sydd â'r gemau mwyaf hawdd ar ôl, wrth wynebu Parma, Livorno a Cagliari, tra bo'n rhaid i Milan chwarae Lecce, Palermo ac wedyn Udinese ar ddiwrnod ola'r tymor, tim sydd ar hyn o bryd yn y pedwerydd safle.\nposted by Rhys @ 5:21 AM 0 comments\nDiwedd y gân yw y geiniog\nNewyddion trist iawn - mae FC Barcelona wedi cytuno i ganiatau enw noddwr ar eu crysau Blaugrana enwog am y tro cyntaf yn eu 106 mlynedd o hanes.\nAc yn waeth fyth, y noddwyr fydd Llywodraeth China. Bydd Barca yn gwisgo enw'r ddinas 'Beijing' ar y crysau er mwyn hyrwyddo gemau Olympaidd Beijing 2008.\nRoedd lliwiau Glas a Grenadine Barcelona i fod yn santaidd, mae'n debyg roedd catrawd o fyddin y Gweriniaethwyr wedi defnyddio'r lliwiau ar eu baner yn y rhyfel cartref yn erbyn Franco yn yn y 1930'au.\nGellir dadlau bod angen i clwb fel Barca geisio pob ffordd posibl i greu elw er mwyn cadw eu lle ar frig pel-droed Ewrop, ond mae'n drueni eu bod yn halogi eu crysau gydag enw noddwr, yn enwedig noddwr fel Llywodraeth China, sydd â record hawliau dynol mor wael.\nposted by Rhys @ 2:07 AM 1 comments\nBarca ar y blaen\nDim ond 3 pwynt oedd y gwahaniaeth rhwng Barca a Real Madrid ar frig y Primera wedi buddugiolaeth 5-0 Real yn erbyn Racing Santander nos Sadwrn, felly roedd pwysau ar y Blaugrana i guro Valencia yn y Mestalla nos Sul.\nDechreuodd y tim cartref yn dda, ond roedd dwy gol o fewn dwy funud yn ddigon i ymestyn mantais y Catalanwyr i chwe phwynt.\nAr ôl 29 munud cafodd Ronaldinho gyfle i ergydio o bell, a doedd dim gobaith gan Palop wrth i'r bêl hedfan fel roced i gornel uchaf y rhwyd. Roedd hi'n gôl wych gan yr athrylith o Frasil.\nLlai na dwy funud wedyn, llwyddodd Ronaldinho i greu gol ar gyfer Smuel Eto'o, wedi i'r gwr o Cameroon fanteisio ar amddifyn gwael gan Marchena.\nRoedd y sioc yn ormod i Valencia, a buddugoliaeth eitha hawdd oedd hi i Barca yn y diwedd.\nGyda thair gem ar ôl, gall Barca ennill y gynghrair wythnos nesaf. Os nad yw Real yn curo Sevilla nos Sadwrn, Barca fydd y pencampwyr.\nposted by Rhys @ 1:18 AM 0 comments\nRhagrith gan yr FA\nMae'n debyg fod FA Lloegr wedi bod yn rhagrithiol drwy ddweud na fydd Lerpwl yn cael amddiffyn Cwpan Ewrop y flwyddyn nesaf os ydynt yn curo Milan yn Nghaer Gystennin (Istanbul) ar Fai 25.\nYn ôl papur newydd The Guardian, cynigiodd yr FA y cyfle i Arsenal neu Chelsea amddiffyn Cwpan Ewrop petaent yn ei ennill ond ddim yn gorffen ymysg 4 uchaf yr uwch-gynghrair.\nposted by Rhys @ 5:32 AM 1 comments\nLocation: Caerffili, Cymru


Cwrs Gwregys Diogelwch | Diogelwch Ffordd - TTC - WELSH\nFfoniwch i archebu eich lle ar gwrs\nDyluniwyd y Cwrs Ymwybyddiaeth Gwregys Diogelwch i addysgu ac esbonio pwysigrwydd gwisgo gwregys diogelwch. Cynigir y cwrs i yrwyr a theithwyr sydd wedi cael eu dal heb wisgo eu gwregys diogelwch lle nad oes eithriad. Mae’r cwrs yn ddewis amgen i dderbyn dirwy cosb benodedig.\nDim ond yn Nyfnaint a Chernyw y mae’r cwrs hwn ar gael felly ni ellir ei wneud mewn ardaloedd eraill (dim trosglwyddiadau).\nRydym yn darparu’r cwrs yn Nyfnaint a Chernyw.\nCynyddu eich ymwybyddiaeth o ddiogelwch ar y ffyrdd.\nNid oes angen i chi dalu’r ddirwy drom.\nNid yw presenoldeb ar gwrs yn euogfarn.\nMae lleoliadau lleol ar gael yn Nyfnaint a Chernyw.\nRoedd y cwrs yn darparu dull cadarnhaol o ddysgu, gan annog cyfranogwyr i ddysgu am eu camgymeriadau yn hytrach na’n beio ni am y camgymeriadau a wnaethom. Roeddwn i’n teimlo bod y cwrs yn werthfawr iawn ar gyfer fy ngyrru yn y dyfodol.\nAdnabod canlyniadau peidio â gwisgo gwregys diogelwch.\nCael eich ysgogi i newid eich ymagwedd tuag at ddefnyddio gwregysau diogelwch.\nMae Heddlu Dyfnaint a Chernyw yn cynnig rhaglenni addysg i yrwyr sy’n cael eu dal heb wisgo’r gwregysau diogelwch priodol mewn cerbyd. Bydd gyrwyr yn cael gwybod ar adeg y drosedd, gan swyddog yr heddlu, os oes rhaglen addysg gwregys diogelwch ar gael iddynt.\nMae’n rhaid i chi ddarparu ID ffotograffig; ni fydd copïau digidol yn ddigonol. Os na allwch ddarparu ID ffotograffig, bydd gofyn i chi ddarparu 3 ffurf o ddull adnabod cerdyn banc, cyfriflen banc a bil gwasanaeth.\nNi ddylech fod wedi cymryd cwrs tebyg yn y 3 blynedd cyn y drosedd ddiweddaraf.\nCyn pen 14 diwrnod o'r dyddiad pan wnaethoch chi archebu’ch lle yn wreiddiol, gallwch ail-archebu am ddim.\nAr ôl 14 diwrnod a chyn 7 diwrnod o ddyddiad y cwrs, mae yna ffi £10.\nCyn pen 7 diwrnod o ddyddiad y cwrs neu os yw’r cleient wedi methu’r cwrs, mae yna ffi ail-drefnu £18.


Mentrwch yn Gall yn y Gaeaf | AdventureSmartUK\nMentrwch yn Gall yn y Gaeaf\nMae’r gaeaf yn dod â heriau ychwanegol i bob un ohonom, yn enwedig pan fo’r bryniau wedi’u gorchuddio ag eira, pan fo’r tywydd yn newid, pan fo tymheredd yr aer a’r dŵr yn gostwng yn sylweddol, pan fo’r gwyntoedd yn cynyddu’r teimlad o oerni a phan fo’r dyfrffyrdd (afonydd, llynnoedd, camlesi) yn dechrau rhewi. Mae padlo un o’n dyfrffyrdd niferus, archwilio’r arfordir neu fentro i’r bryniau a’r mynyddoedd yn y gaeaf yn cynnig profiad cwbl unigryw a gwerth chweil, ond cofiwch fod y dyddiau’n fyr a gall y tywydd newid yn gyflym….felly mae angen i chi gynllunio ar gyfer pob math o amodau.\nEr mwyn gwneud eich diwrnod da yn hyd yn oed gwell yn y gaeaf, bydd angen OFFER, SGILIAU & GWYBODAETH ychwanegol arnoch a gwell dealltwriaeth o’r TYWYDD – y tu hwnt i’r hyn sydd ei angen yn ystod yr haf.\nYn y gaeaf, p’un a ydych yn mynd allan am dro gyda’r ci; yn mentro i’r bryniau i gerdded a / neu i ddringo; neu’n wynebu’r dyfroedd arfordirol neu fewndirol i nofio, padlo neu hwylio, gwnewch yn siŵr eich bod yn gofyn 3 chwestiwn i chi’ch hun cyn i chi gychwyn:\n1. Oes gen i’r OFFER cywir?\nEdrychwch ar ein ‘Rhestr o Offer Hanfodol’ i sicrhau bod gennych yr hyn sydd ei angen ar gyfer eich antur dewisol yn y gaeaf. Nid oes angen i’r offer fod y math drutaf nac o’r radd flaenaf; does ond angen i chi bacio’r pethau iawn i sicrhau eich bod yn gallu mwynhau eich diwrnod beth bynnag fo’r tywydd.\nAr y tir…\nBeth i'w wisgo\nTrowsus neu legins cynnes/gwrthwynt\nLegins thermol/haen gyntaf\nTop thermol/haen gyntaf\nFflîs/haen olaf sy’n inswleiddio\nEsgidiau â gwadn gadarn gyda sanau priodol\nHet gynnes a bwff\nSbectol haul – weithiau bydd yr haul yn tywynnu yn y gaeaf!\nTrowsus gwrth-ddŵr a siaced ddiddos\nOs ydych chi’n mentro y tu hwnt i’r iseldir bydd arnoch angen y canlynol hefyd;\nGogls – hanfodol ar gyfer llywio mewn tywydd gwael, p’un a ydych ar droed neu ar feic\nBwyell gerdded – a gwybodaeth am sut i’w defnyddio\nCramponau – gwnewch yn siŵr eu bod yn addas ar gyfer eich esgidiau ac yn eu ffitio, a bod gennych y sgiliau i’w defnyddio’n ddiogel\nBeth ddylech ei gario\nSach deithio a lenin sach deithio – byddai hen fag rwbel yn iawn. Bydd eich stwff yn gwlychu heb un!\nHaen(au) inswleiddio sbâr\nMap a chwmpawd a gwybodaeth am sut i’w defnyddio\nTortsh ben – gwiriwch y batris a chariwch fatris sbâr os oes angen\nFfôn symudol wedi’i wefru’n llawn a banc pŵer – cariwch ef mewn poced siaced fewnol yn agos at eich corff i gadw’r ddyfais yn gynnes ac i gael mynediad hawdd ati; bydd hyn yn helpu i gadw bywyd y batri.\nBwyd egni uchel a diod poeth – mae’n bwysig yfed digon hyd yn oed pan mae hi’n oer.\nPecyn Cymorth Cyntaf (bach)\nFfyn cerdded (dewisol)\nLloches brys (mae polythen yn iawn) a lloches grŵp\nAr y dŵr…\n‘Cag’/siaced ddiddos drwchus – Mae ‘cags’ ychydig fel cotiau diddos / gwrth-ddŵr, ond fel arfer mae ganddynt seliau gwrth-ddŵr ar y gwddw, y corff a’r dwylo i atal dŵr rhag mynd i mewn\nSiaced achub neu gymorth arnofio – un sy’n ffitio’n dda ac wedi’i gynnal a’i gadw’n dda\n‘Drysuit’ os ydych yn bwriadu aros ar y dŵr.. maent yn wych ar gyfer pob math o chwaraeon padlo a gweithgareddau hwylio.\nSiwt wlyb ar gyfer y gaeaf – os ydych chi’n mynd i mewn i’r dŵr, maent yn dueddol o fod yn fwy trwchus gan ddarparu haen ynysu ychwanegol.\nDec chwistrellu – gwych ar gyfer cadw’r dŵr allan o’ch caiac.\nHaen gyntaf thermol (legins a thop) – Mae haenau fflîs hefyd yn ynysyddion gwych.\nBydd esgidiau trwchus ar gyfer tywydd gwlyb y gaeaf neu esgidiau â gwadn gadarn gyda sanau neopren yn atal bysedd eich traed rhag mynd yn oer a chyffio.\nHet wlan/gnu neu gap penglog neopren os ydych yn mentro i’r dŵr.\n‘Pogies’ a menig neopren. Pocedi ar gyfer eich dwylo yw ‘pogies’ yn y bôn, mae rhai pobl hefyd yn dewis menig neopren neu’n gwisgo menig oddi tano hefyd.\nOs oes gennych eisoes yr offer hyn, gwnewch yn siŵr nad oes ganddynt dyllau a thrwsiwch unrhyw rwygiadau neu dyllau cyn i chi fynd allan ar y dŵr neu i mewn i’r dŵr.\nBeth i’w gael yn barod amdanoch pan fyddwch yn dod oddi ar y dŵr neu allan o’r dŵr;\nCôt gynnes neu wisg sych. Mae digon o wisgoedd sych a gellir eu rhoi amdanoch cyn gynted ag y byddwch yn dod oddi ar y dŵr/allan o’r dŵr.\nDillad sych. Ewch â set sbâr o ddillad rhag ofn i chi ddisgyn i mewn i’r dŵr yn annisgwyl!\nBag sych – bydd eich pethau’n gwlychu heb un!\nMap a chwmpawd neu GPS – a gwybodaeth am sut i’w defnyddio\nFfôn symudol wedi’i wefru’n llwyr a banc pŵer – gwnewch yn siŵr eu bod mewn bag gwrth-ddŵr a’i bod hi’n hawdd cael mynediad atynt\nBwyd egni uchel a diod poeth – mae’n bwysig yfed digon hyd yn oed pan mae’n oer.\n2. Ydw i’n gwybod sut fydd y TYWYDD?\nMae tywydd gaeafol yn hynod anrhagweladwy. Treuliwch amser i ddeall sut mae’r tywydd wedi bod dros y dyddiau diwethaf, beth mae’r tywydd yn ei wneud ar ddiwrnod eich antur a sut mae hynny’n effeithio ar y ddaear a’r amodau amgylcheddol.\nGall glaw trwm drwy’r hydref a’r gaeaf newid patrymau a lefelau afonydd yn ddramatig, felly mae bob amser yn werth edrych ar y llif a’r lefelau cyn mynd allan ar yr afon. Bydd gwyntoedd cryfion yn effeithio ar ymchwydd y môr ar hyd yr arfordir a’r draethlin ac maent yn gwneud amodau ar lynnoedd mewndirol yn anodd.\nAr dir, gall eira, glaw a chenllysg wneud amodau’r ddaear yn anodd. Mae amodau tir rhewllyd yn arbennig o beryglus; a gall fod angen cramponau; gwnewch yn siŵr eu bod wedi’u haddasu ar gyfer maint eich esgid a bod gennych chi’r wybodaeth a’r sgiliau i’w defnyddio. Os ydych chi’n beicio mynydd, ceisiwch osgoi llwybrau lle mae yna eira dwfn.\nGall gwyntoedd cryf effeithio ar eich gallu i wneud cynnydd ac ychwanegu at oerni’r gwynt; daw hyn yn fwy sylweddol po uchaf yr ewch. Cofiwch y byddwch chi’n blino’n gynt mewn tywydd gwlyb, pan fo gwyntoedd yn gryf a phan fo tymheredd yr aer yn oer – efallai y bydd angen i chi newid eich cynlluniau, cadw at lefelau is a / neu ddilyn llwybr byrrach.\nMae gan y Swyddfa Dywydd wefan benodol ar gyfer rhagolygon y tywydd yn y prif ardaloedd mynyddig. Cyhoeddir rhagolygon ddwywaith y dydd ac maent yn cynnwys oriau golau dydd. Gall y tywydd newid yn gyflym gydag amser ac, os ydych yn y bryniau / mynyddoedd, bydd hefyd yn amrywio yn ôl uchder. Edrychwch ar y rhagolygon i gael gwybod am y pwynt uchaf ar eich llwybr a’ch amser cychwyn a gorffen.\nMae rhai rhanbarthau yn darparu gwybodaeth leol gyfredol am yr amodau yn y bryniau a’r mynyddoedd:\nLake District Fell Top Assessors @lakesweather\nSnowdon Ground Conditions @snowdonweather\nPam fo’ deall rhagolygon y tywydd yn arbennig o bwysig yn y bryniau a’r mynyddoedd?\nGall gwyntoedd mewn stormydd, glaw trwm parhaus neu stormydd eira fod yn wyllt ar y copa pan fo hi’n gymylog a dim ond yn awelog yn y dyffrynnoedd.\nGall amodau oerach ar uchder a gwyntoedd cryfion achosi oerfel gwynt difrifol, a gall arwain at hypothermia, yn enwedig os bydd dillad gwrth-ddŵr yn cael eu gwlychu mewn amodau gwlyb.\nMae rhew ac eira yn cael eu hachosi gan dymheredd oerach ar uchder. Gall eira barhau i fod ar y ddaear ymhell i mewn i’r gwanwyn neu’r haf, yn enwedig ar lethrau cysgodol sy’n wynebu’r gogledd.\nGall rhai amodau achosi eirlithriadau hefyd. Darperir rhagolygon eirlithriadau ar gyfer yr Alban gan Wasanaeth Gwybodaeth Eirlithriadau yr Alban.\nMae cymylau isel, a greir naill ai gan gymylau sy’n symud ar draws yr ardal neu gan y bryniau, yn arwain at welededd gwael iawn. Gall cymylau neu eira trwm ynghyd ag eira ar y ddaear achosi storm eira.\nOs ydych chi’n mentro i’r dŵr neu arno, edrychwch ar y tywydd ar gyfer yr ardal y byddwch chi’n mynd iddi a pharhau i gadw golwg arno oherwydd bydd yr amodau hyn yn newid yn gyflym.\nGwnewch yn siŵr eich bod yn cynllunio ymlaen llaw ar gyfer eich antur yn y gaeaf;\nCynlluniwch ar gyfer oriau lle mae’r golau dydd yn fyrrach, bydd hi’n tywyllu’n gynt os yw’r awyr yn gymylog. Ewch allan mewn da bryd, ewch â fflachlamp efo chi, hyd yn oed os ydych chi’n bwriadu bod yn ôl ymhell cyn iddi dywyllu; gwiriwch eich batris cyn cychwyn a chariwch fatris sbâr.\nCasglwch wybodaeth berthnasol am ble rydych chi’n bwriadu mynd ar y diwrnod a drefnwyd ac yna trwy gydol eich taith.\nEdrychwch ar y tywydd a’r amodau tir diweddaraf cyn i chi gychwyn – cymerwch gyngor, ceisiwch fynd ar daith dim ond os yw’r amodau o fewn eich gallu chi a’ch cyd-deithwyr.\nOs oes gennych unrhyw amheuaeth, newidiwch eich cynlluniau neu ewch gyda thywysydd cymwys.\nByddwch yn hyblyg – does dim cywilydd mewn newid eich cynlluniau. Dewiswch lwybr gwahanol neu trowch yn ôl os nad yw’r rhagolygon yn edrych yn addawol, os yw’r tywydd yn cau i mewn yn annisgwyl neu os yw’r amodau’n troi allan i fod yn anoddach na’r disgwyl.\n3. Ydw i’n hyderus fod gen i’r WYBODAETH A’R SGILLIAU ar gyfer y diwrnod?\nP’un a ydych chi’n newydd i fentro i’r awyr agored yn y gaeaf neu’n brofiadol, ble bynnag rydych chi’n mynd a beth bynnag rydych chi’n ei wneud, ystyriwch eich SGILIAU A’CH GWYBODAETH a rhai eich cyd-deithwyr. Rhaid i’ch cynlluniau ystyried sgiliau a gwybodaeth y person lleiaf galluog/profiadol yn eich grŵp.\nMae llywio yn y gaeaf yn gam ymlaen ar yr hyn rydych chi’n ei wybod ac yn ei wneud yn barod os ydych chi’n mentro allan yn yr haf. O ganlyniad, bydd angen i chi fod yn llawer mwy manwl gywir gan fod llawer mwy o newidiadau i’w hystyried: gwelededd gwael, tir wedi rhewi, eira, risg eirlithriadau; bydd pob un o’r rhain yn gofyn bod gennych sgiliau estynedig a gwell dealltwriaeth. Beth bynnag fo’ch gweithgaredd dewisol, mae’n syniad da gwella eich sgiliau gyda hyfforddiant:\nCanŵio a chwaraeon padlo eraill, gan gynnwys rhwyf-fyrddio\nOs ydych chi’n mynd am dro i’r bryniau ar droed neu ar feic mynydd ac yn sylweddoli bod cyrraedd y copa yn mynd i fod yn her, yna newidiwch i lefel is y gallwch chi i gyd ei mwynhau a’i chyflawni’n gyfforddus.\nOs yw’r tywydd neu amodau’r tir y tu hwnt i’ch gallu neu’ch offer, ystyriwch eich opsiynau – mae’n iawn dewis llwybr mwy addas neu droi’n ôl.\nChwiliwch am lwybrau sydd wedi’u hyrwyddo a’u disgrifio’n dda sy’n addas i’ch gallu. Edrychwch ar wefannau Parciau Cenedlaethol ac AHNE am lwybrau cerdded ar gyfer pob gallu.\nByddwch yn realistig am faint o amser y byddwch chi allan. Gyda llai o oriau golau dydd a thymheredd oerach, mae angen i chi gynllunio teithiau byrrach a fydd yn llai beichus yn gorfforol, ac felly, yn gyraeddadwy i bawb.\nByddwch yn onest â chi’ch hun am eich gwybodaeth, ffitrwydd a’ch gallu, ynghyd â’r rhai sy’n eich cwmni.\nOs ydych chi’n nofio neu’n padlo, gall y sgiliau technegol sydd eu hangen i fynd i’r afael â dyfroedd mewndirol gynyddu’n aruthrol ar ôl glaw, a gall lefelau dŵr godi a gostwng yn gyflym.\nByddwch yn realistig am eich sgiliau a rhai eich grŵp – peidiwch â chymryd siawns.\nOs byddwch yn disgyn i mewn i’r dŵr naill ai’n fwriadol neu’n anfwriadol, cofiwch ‘Arnofiwch i Fyw’ – mae sioc dŵr oer yn mynd heibio mewn llai na 2 funud, felly ymlaciwch ac arnofiwch ar eich cefn nes y gallwch reoli eich anadlu.\nMae cymorth cyntaf yn achub bywydau a gall gwybod beth i’w wneud mewn argyfwng wneud byd o wahaniaeth.\nLawrlwythwch ap cyngor cymorth cyntaf St John Ambulance a chofrestrwch ar gyfer hyfforddiant cymorth cyntaf yng Nghymru/Lloegr ar gyfer hyfforddiant cymorth cyntaf yng Cymru / Lloegr\nGadewch i’r arbenigwyr ddangos y ffordd i chi.\nOs ydych chi’n gwneud rhywbeth newydd, yn mynd i rywle newydd neu’n mentro i diroedd neu amodau newydd, beth am fynd gyda thywysydd / hyfforddwr cymwys.\nBeth i’w wneud mewn argyfwng?\nMae damweiniau’n digwydd – gall hyd yn oed y rhai sydd wedi paratoi’n dda gael anhawster. Mae gwybod beth i’w wneud mewn argyfwng yn hanfodol, treuliwch amser yn asesu’r sefyllfa a phenderfynu beth i’w wneud:\nPeidiwch â chynhyrfu ac arhoswch hefo’ch gilydd.\nGwnewch yn siŵr nad oes unrhyw un yn eich grŵp mewn perygl uniongyrchol, efallai y bydd angen i chi symud oddi wrth y perygl.\nOs caiff unrhyw un ei frifo / anafu, efallai y bydd angen i chi eu trin. Chwiliwch am arwyddion o fywyd (gwiriwch nad oes dim byd yn rhwystro’r anadl trwy’r geg na’r trwyn/gwiriwch yr anadl yn gyffredinol/cylchrediad) neu a gollwyd gwaed. Lawrlwythwch ap cyngor cymorth cyntaf St John Ambulance (nid oes angen y rhyngrwyd i ddefnyddio’r ap: mae’r holl wybodaeth ar gael ar yr ap).\nRhowch haen inswleiddio rhwng y person sydd wedi ei anafu a’r ddaear, ychwanegwch ddillad ychwanegol ac os yw’n anymwybodol, gosodwch y yr unigolyn yn yr ystum adfer arferol.\nNodwch ble rydych chi ar eich map ac ystyriwch eich opsiynau:\nSymud i rywle diogel – Beth fydd yr amodau? Pa mor bell sydd angen i chi fynd i gyrraedd lle diogel? Ydych chi’n gallu cario’r person sydd wedi ei anafu? A fydd anafiadau’r person yn cael eu gwaethygu wrth ei symud?\nDod o hyd i loches – Peidiwch â defnyddio amser ac egni gwerthfawr oni bai eich bod yn sicr y byddwch yn dod o hyd i loches. Defnyddiwch eich lloches grŵp.\nArhoswch lle’r ydych chi – A fydd eich sefyllfa’n cael ei datrys os arhoswch lle’r ydych chi?\nDod o hyd i help – Cofiwch hyd yn oed pan fydd y gwasanaethau brys wedi cael eu galw efallai y byddant yn cymryd sawl awr i’ch cyrraedd.\nFfoniwch 999 neu 112 a gofynnwch am yr Heddlu a’r Tîm Achub Mynydd os ydych chi yn y mynyddoedd neu’r bryniau, neu Gwylwyr y Glannau os ydych chi ar yr arfordir neu ar y môr. Arbedwch fywyd batri eich ffôn symudol trwy gael yr holl fanylion wrth law cyn ffonio am help.\nBydd angen i chi roi’r manylion canlynol iddynt;\neich lleoliad (cyfeirnod grid os yn bosibl)\nenw, rhyw ac oedran y person wedi’i anafu\nnatur yr anafiadau neu argyfwng\nnifer y bobl sy’n bresennol\neich rhif ffôn symudol\nGall Timau Chwilio ac Achub anfon neges destun gan ddefnyddio SARLOC neu Phone Find i helpu i ddod o hyd i’ch lleoliad. Gwiriwch pwy yn eich plith sydd â ffôn symudol (a signal) ac edrychwch faint o fywyd y batri sydd ar gael os bydd angen gwneud galwadau ychwanegol. Arbedwch fywyd y batri trwy gau apiau eraill a chadw eich ffôn mewn poced siaced fewnol.\nOs nad oes signal ffôn symudol yn eich lleoliad chi, ystyriwch a allai fod yn werth symud i leoliad arall i wneud galwadau ffôn.\nMae ap SafeTrx y Gymdeithas Hwylio Frenhinol yn monitro eich teithiau cwch a gall rybuddio cysylltiadau brys a Gwylwyr y Glannau EM os na fyddwch yn cyrraedd mewn pryd.\nOs bydd pob math arall o gyfathrebu yn methu, y signalau brys a gydnabyddir yn rhyngwladol yw chwe chwythiad ar y chwiban neu chwe fflach tortsh, ac ail seinio’r galw hwn am gymorth bob munud.


Cynhyrchydd y Gyfres/Series Producer (Pobol Y Cwm) | Jobs and careers with BBC\nCynhyrchydd y Gyfres/Series Producer (Pobol Y Cwm)\nMae BBC Studios yn chwilio am Gynhyrchydd Cyfres ar gyfer cyfres ddrama boblogaidd Pobol y Cwm.\nRydym yn chwilio am gynyhyrchydd profiadol ym maes drama gyda’r gallu a’r weledigaeth i lywio’r broses o greu oddeutu 250 o raglenni bob blwyddyn - o’r storio a’r sgriptio at y sgrin.\nYn adrodd yn ôl i’r Pennaeth CDS (Continuing Drama Series), mae Cynhyrchydd y Gyfres yn goruchwylio’r gwaith o gynhyrchu Pobol y Cwm a chyfleu’r gyfres i S4C, gan sicrhau bod hynny’n cael ei wneud yn brydlon, o fewn cyllideb ac i’r safonau creadigol uchaf posib.\nGyda’r Cynhyrchydd Llinell, bydd yn rheoli timau, stiwdio a lleoliadau Pobol y Cwm er mwyn sicrhau bod y cynyrchiadau’n rhedeg yn ddidrafferth.\nGall natur cynhyrchu drama deledu olygu oriau gwaith hir a phatrymau gwaith amrywiol ac yn aml bydd angen cadw at amserlen dynn.\nCytuno ar drosolwg olygyddol/weledol/ymarferol y Gyfres gyda’r Pennaeth CDS a’u cyfathrebu i holl adrannau’r gyfres.\nCadarnhau’r trosolwg y cytunwyd arno gyda holl adrannau golygyddol/rhaglen Pobol y Cwm ar ran y Pennaeth CDS a monitro drwy gydol y gwaith o greu’r gyfres.\nCytuno ar gyllideb/amserlen y rhaglen gyda Chynhyrchydd Llinell a Chyfrifydd Pobol y Cwm, mewn ymgynghoriad â’r Pennaeth CDS a’r Swyddog Cynhyrchu Gweithredol.\nParhau i oruchwylio'r gyfres ar ran S4C o safbwynt cydymffurfiaeth, chwaeth ac addasrwydd y cynnwys a sicrhau bod y gyfres yn addas ar gyfer y slot darlledu.\nGoruchwylio trefn/gwaith cynllunio cyfarfodydd storio a chyllideb gyda’r Cynhyrchydd Llinell. Mynychu/ cyfrannu at y cyfarfodydd storio.\nCadarnhau’r holl storïau y cytunwyd arnynt yn y cyfarfodydd gan drafod gyda’r Pennaeth CDS, comisiynydd drama S4C a Phennaeth Cynhyrchu Cynnwys BBC Cymru.\nDarllen drafftiau dethol o’r ddogfen stori - rhoi nodiadau golygyddol/cyllideb/cydymffurfiaeth fel y bo’n briodol a chadarnhau’r dogfennau stori terfynol.\nDarllen yr holl gynigion am benodau, sgriptiau drafft, sgriptiau ymarfer/ffilmio– rhoi nodiadau golygyddol/cyllideb/cydymffurfiaeth fel y bo’n briodol a chadarnhau fersiwn terfynol sgriptiau.\nCadarnhau cyflogaeth pob cyfarwyddwr ar gyfer y rhaglen gyda’r Cynhyrchydd Llinell a'u cymeradwyo i gael eu cytundebu.\nEdrych ar fersiynau o bob pennod. Gwirio a chadarnhau pob pennod a thrafod gyda Pennaeth CDS pan fo angen.\nCadarnhau bod pob pennod yn addas i’w darlledu o safbwynt ansawdd/cydymffurfiaeth.\nCysylltu â’r Cynhyrchydd Llinell ynghylch penderfyniadau criwio ar gyfer bob pennod yn ôl yr angen.\nGoruchwylio strategaeth ar-lein Pobol y Cwm.\nCymeradwyo crynodebau a chlipiau gwe a holl wybodaeth/crynodebau/rhestrau actorion/newyddion a roddir ar y wefan ar gyfer pob pennod.\nCymeradwyo’r holl luniau a gwybodaeth cyhoeddusrwydd a ryddheir ar ran Pobol y Cwm.\nCadarnhau holl drefniadau cyhoeddusrwydd yr actorion a drefnir ar ran Pobol y Cwm.\nHelpu i gynllunio a mynychu digwyddiadau’r wasg i hyrwyddo’r gyfres pan fo angen gwneud hynny.\nCysylltu â’r Cynhyrchydd Sgript â’r Cynhyrchydd Stori ynghylch yr holl actorion rheolaidd newydd sydd eu hangen, gan gynnwys yr holl gontractau/dyddiadau/ffioedd ac ati.\nCyfarfod/clyweld/cytuno ar yr holl actorion rheolaidd newydd gyda’r Cydlynydd Cynhyrchu.\nGweithredu fel y pwynt cyswllt cyntaf ar gyfer ymholiadau/pryderon gan yr actorion rheolaidd/lled-reolaidd, a’u helpu a rhoi gwybod iddynt am holl gynlluniau’r dyfodol ar gyfer y gyfres, storïau .\nYmateb ar ran y BBC i unrhyw gwynion/ymholiadau gan y gynulleidfa pan fo angen.\nCysylltu â Rheolwyr CDS/Cynhyrchydd Llinell/Cynhyrchydd Sgript/Cynhyrchydd Stori i gynnig hyfforddiant addas ar gyfer personél mewnol/allanol Pobol y Cwm.\nCysylltu ag amserlenwyr a’r Cynhyrchydd Llinell i sicrhau bod yr amserlen yn golygu eu bod yn gallu cyflwyno’r rhaglen yn unol â’r comisiwn ac o fewn y gyllideb.\nMonitro unrhyw newidiadau yn yr amserlen ddarlledu a gwneud yn siŵr bod y personél priodol yn cael gwybod yr wybodaeth ddiweddaraf.\nMynychu digwyddiadau allanol ar ran y rhaglen a gwneud cyflwyniadau yn ôl y gofyn.\nGoruchwylio holl strwythurau adrannol ac arwain unrhyw newidiadau strwythurol yn ôl y gofyn.\nMae’n hanfodol bod gennych chi brofiad o gynhyrchu cyfres sydd wedi rhedeg dros gyfnod hir ynghyd â phrofiad llwyddiannus o gynhyrchu drama.\nBydd ganddoch brofiad golygyddol a rheolaethol cadarn mewn cynhyrchu dramau ar gyfer teledu.\nBydd ganddoch brofiad o weithredu ar lefel strategol ac o ddatblygu polisiau golygyddol ac amcanion adrannol a chynulleidfaol.\nByddwch yn arweinydd creadigol sydd ar gallu a’r profiad i ysbrydoli ac arwain timau, yn cynnwys awduron, cynhyrchwyr a chyfarwyddwyr, yn effeithiol er mwyn creu cynhyrchiadau o’r safon uchaf.\nByddwch yn gyfrifol am sicrhau datblygiad strategol hir dymor y gyfres gan weithio yn agos a chael cyfarfodydd yn rheolaidd gyda chomisiynwyr yn BBC Cymru ac S4C.\nByddwch yn gyfrifol am lunio strategaeth ddigidol a rhwydweithiau cymdeithasol y gyfres gan ddefnyddio’r technegau diweddaraf i gyrraedd cynulleidafoedd ar bob platfform.\nBydd angen cydweithio yn agos gyda adrannau marchnata BBC Cymru ac S4C er mwyn sicrhau bod y gyfres yn cael ei hyrwyddo yn effeithiol.\nBydd ganddoch chi brofiad helaeth o weithio ym myd drama yn y Gymraeg a gyda chysylltiadau cryf ar draws y diwydiant teledu yng Nghymru a thu hwnt.\nBydd ganddoch y sgiliau i adnabod talent ac i alluogi eraill i gyrraedd eu llawn botensial.\nByddwch yn reolwr profiadol sydd wedi arfer rheoli a datblygu timau gan roi adborth yn rheolaidd iddyn nhw.\nMae angen bod yn rhugl yn y Gymraeg ac yn hyderus ar lafar ac yn ysgrifenedig gan gynrychioli’r gyfres yn gyhoeddus pan fo galw am hynny.\nBydd angen brwdfrydedd amlwg a/neu arbenigedd am Pobol y Cwm fel cyfres.\nBydd gennych chi brofiad a hanes llwyddiannus o gydbwyso dyheadau artistig gyda chyfyngiadau ariannol, o gynllunio ac adolygu cyllidebau ac amserlenni cynyrchiadau mawr ac o gyflenwi rhaglenni’n brydlon ac o fewn cyllideb.\nBydd gennych chi wybodaeth o amodau cyflogaeth cyfle cyfartal a pholisïau iechyd a diogelwch, Canllawiau Golygyddol, contractau a chytundebau perthnasol gyda’r undebau llafur.\nGyda dros 350 awr o allbwn mewnol y flwyddyn, mae BBC Drama Stiwdio yn cynhyrchu rhai o'r rhaglenni teledu mwyaf gwreiddiol, amrywiol ac uchel eu parch. Mae'r rhain yn amrywio o gyfresi drama fel Holby City, Casualty, EastEnders, Doctors a River City, i gyfresi fel Silent Witness, Luther ac Our Girl, i enwi ond ychydig. .\nHyd y contract - 22 mis\nOriau = Cynhyrchu\nCyfeirnod y Swydd BBC/TP/3474/35827\nDyddiad Cau 08 April, 2019\nLleoliad Cardiff/Caerdydd, United Kingdom